title: Απόφαση 2011/635/ΚΕΠΠΑ του Συμβουλίου, της 26ης Σεπτεμβρίου 2011 , για την τροποποίηση της απόφασης 2010/231/ΚΕΠΠΑ του Συμβουλίου για περιοριστικά μέτρα κατά της Σομαλίας

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 249/12

         ΑΠΌΦΑΣΗ 2011/635/ΚΕΠΠΑ ΤΟΥ ΣΥΜΒΟΥΛΊΟΥ
   της 26ης Σεπτεμβρίου 2011
   για την τροποποίηση της απόφασης 2010/231/ΚΕΠΠΑ του Συμβουλίου για περιοριστικά μέτρα κατά της Σομαλίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 10 Δεκεμβρίου 2002, το Συμβούλιο υιοθέτησε την κοινή θέση 2002/960/ΚΕΠΠΑ σχετικά με περιοριστικά μέτρα κατά της Σομαλίας (1), μετά τις αποφάσεις του Συμβουλίου Ασφαλείας των Ηνωμένων Εθνών (ΑΣΑΗΕ) 733 (1992), 1356 (2001) και 1425 (2002).

               (2)

               Στις 16 Φεβρουαρίου 2009, το Συμβούλιο υιοθέτησε την κοινή θέση 2009/138/ΚΕΠΠΑ σχετικά με περιοριστικά μέτρα κατά της Σομαλίας και για την κατάργηση της κοινής θέσης 2002/960/ΚΕΠΠΑ (2), με σκοπό την εφαρμογή της ΑΣΑΗΕ 1844 (2008). Την 1η Μαρτίου 2010, το Συμβούλιο εξέδωσε την απόφαση 2010/126/ΚΕΠΠΑ που τροποποιεί την κοινή θέση 2009/138/ΚΕΠΠΑ (3) και εφαρμόζει την ΑΣΑΗΕ 1907 (2009).

               (3)

               Στις 26 Απριλίου 2010, το Συμβούλιο εξέδωσε την απόφαση 2010/231/ΚΕΠΠΑ για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ (4) μετά την έκδοση της ΑΣΑΗΕ 1916 (2010) και την έγκριση του καταλόγου των προσώπων και οντοτήτων που υπόκεινται σε περιοριστικά μέτρα από την επιτροπή κυρώσεων η οποία συστάθηκε σύμφωνα με την ΑΣΑΗΕ 751 (1992) σχετικά με τη Σομαλία (εφεξής «επιτροπή κυρώσεων»).

               (4)

               Στις 28 Ιουλίου 2011, η επιτροπή κυρώσεων επικαιροποίησε τον κατάλογο των προσώπων και οντοτήτων που υπόκεινται σε περιοριστικά μέτρα.

               (5)

               Στις 29 Ιουλίου 2011, το Συμβούλιο Ασφαλείας των Ηνωμένων Εθνών εξέδωσε την ΑΣΑΗΕ 2002 (2011) με την οποία επεκτείνονται τα κριτήρια καταχώρισης στον κατάλογο, για να συμπεριληφθούν οι πολιτικοί ή στρατιωτικοί ηγέτες που στρατολογούν ή χρησιμοποιούν παιδιά σε ένοπλες συγκρούσεις στη Σομαλία, κατά παράβαση του ισχύοντος διεθνούς δικαίου, και πρόσωπα και οντότητες που ευθύνονται για παραβιάσεις του ισχύοντος διεθνούς δικαίου στη Σομαλία με θύματα αμάχους, μεταξύ άλλων παιδιά και γυναίκες, σε καταστάσεις ένοπλης σύγκρουσης, συμπεριλαμβανομένων δολοφονιών και ακρωτηριασμών, σεξουαλικής βίας και βίας με βάση το φύλο, επιθέσεων σε σχολεία και νοσοκομεία, απαγωγών και εκτοπισμών με χρήση βίας.

               (6)

               Επίσης, με την ΑΣΑΗΕ 2002 (2011) αποσαφηνίσθηκε η εξαίρεση που επιτρέπει τη διάθεση κεφαλαίων, άλλων χρηματοοικονομικών περιουσιακών στοιχείων ή οικονομικών πόρων προκειμένου να εξασφαλισθεί η έγκαιρη παράδοση επείγουσας ανθρωπιστικής βοήθειας στη Σομαλία, από τον Οργανισμό Ηνωμένων Εθνών, τις ειδικευμένες υπηρεσίες ή τα προγράμματά του, τις ανθρωπιστικές οργανώσεις με καθεστώς παρατηρητή στη Γενική Συνέλευση των Ηνωμένων Εθνών που παρέχουν ανθρωπιστική βοήθεια και τους εκτελεστικούς εταίρους τους.

               (7)

               Η απόφαση 2010/231/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/231/ΚΕΠΠΑ τροποποιείται ως εξής:

               1.

               Το άρθρο 2 αντικαθίσταται από τ ακόλουθο κείμενο:
               «Άρθρο 2
               Επιβάλλονται τα περιοριστικά μέτρα που προβλέπονται στο άρθρο 3, στο άρθρο 5 παράγραφος 1 και στο άρθρο 6 παράγραφοι 1 και 2 κατά των προσώπων και οντοτήτων που κατονομάζει η επιτροπή κυρώσεων κρίνοντας ότι:

                           —

                           εμπλέκονται ή υποστηρίζουν πράξεις οι οποίες απειλούν την ειρήνη, την ασφάλεια ή τη σταθερότητα της Σομαλίας, συμπεριλαμβανομένων πράξεων που θέτουν σε κίνδυνο τη συμφωνία του Τζιμπουτί της 18ης Αυγούστου 2008 ή την πολιτική διαδικασία, ή απειλούν με βία τα μεταβατικά ομοσπονδιακά θεσμικά όργανα της Σομαλίας ή την αποστολή της Αφρικανικής Ένωσης στη Σομαλία (AMISOM),

                           —

                           ενεργούν κατά παράβαση του εμπάργκο προμήθειας οπλισμού και των συναφών μέτρων, όπως αναφέρεται στο άρθρο 1,

                           —

                           εμποδίζουν την παράδοση ανθρωπιστικής βοήθειας στη Σομαλία ή την πρόσβαση ή διανομή ανθρωπιστικής βοήθειας στη Σομαλία,

                           —

                           είναι πολιτικοί ή στρατιωτικοί ηγέτες που στρατολογούν ή χρησιμοποιούν παιδιά σε ένοπλες συγκρούσεις στη Σομαλία, κατά παράβαση του ισχύοντος διεθνούς δικαίου,

                           —

                           ευθύνονται για παραβιάσεις του ισχύοντος διεθνούς δικαίου στη Σομαλία με θύματα αμάχους, μεταξύ άλλων παιδιά και γυναίκες, σε καταστάσεις ένοπλης σύγκρουσης, συμπεριλαμβανομένων δολοφονιών και ακρωτηριασμών, σεξουαλικής βίας και βίας με βάση το φύλο, επιθέσεων σε σχολεία και νοσοκομεία, απαγωγών και εκτοπισμών με χρήση βίας.

                     Κατάλογος αυτών των προσώπων και οντοτήτων παρατίθεται στο παράρτημα.»

               2.

               Το άρθρο 6 παράγραφος 6 αντικαθίσταται από το ακόλουθο κείμενο:
               «6.   Οι παράγραφοι 1 και 2 δεν ισχύουν για τη διάθεση κεφαλαίων, άλλων χρηματοοικονομικών περιουσιακών στοιχείων ή οικονομικών πόρων που απαιτούνται για να εξασφαλισθεί η έγκαιρη παράδοση επείγουσας ανθρωπιστικής βοήθειας στη Σομαλία, από τον Οργανισμό Ηνωμένων Εθνών, τις ειδικευμένες υπηρεσίες ή τα προγράμματά του, τις ανθρωπιστικές οργανώσεις με καθεστώς παρατηρητή στη Γενική Συνέλευση του των Ηνωμένων Εθνών που παρέχουν ανθρωπιστική βοήθεια και τους εκτελεστικούς εταίρους τους, συμπεριλαμβανομένων των ΜΚΟ που χρηματοδοτούνται διμερώς ή πολυμερώς και συμμετέχουν στη γενική έκκληση των ΗΕ για τη Σομαλία.».

         Άρθρο 2
   Το παράρτημα της απόφασης 2010/231/ΚΕΠΠΑ αντικαθίσταται από το κείμενο του παραρτήματος της παρούσας απόφασης.
   Άρθρο 3
   Η παρούσα απόφαση ισχύει από την ημερομηνία έκδοσής της.

      Βρυξέλλες, 26 Σεπτεμβρίου 2011.

            Για το Συμβούλιο

            Ο Πρόεδρος

         M. KOROLEC

      (1)  ΕΕ L 334 της 11.12.2002, σ. 1.

      (2)  ΕΕ L 46 της 17.2.2009, σ. 73.

      (3)  ΕΕ L 51 της 2.3.2010, σ. 18.

      (4)  ΕΕ L 105 της 27.4.2010, σ. 17.

      ΠΑΡΑΡΤΗΜΑ

            «ΠΑΡΑΡΤΗΜΑ

               ΚΑΤΑΛΟΓΟΣ ΤΩΝ ΠΡΟΣΩΠΩΝ ΚΑΙ ΟΝΤΟΤΉΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2

            I.   Πρόσωπα

                        1.

                        Yasin Ali Baynah (άλλως α) Ali, Yasin Baynah, β) Ali, Yassin Mohamed, γ) Baynah, Yasin, δ) Baynah, Yassin, ε) Baynax, Yasiin Cali, στ) Beenah, Yasin, ζ) Beenah, Yassin, η) Beenax, Yasin, θ) Beenax, Yassin, ι) Benah, Yasin, ια) Benah, Yassin, ιβ) Benax, Yassin, ιγ) Beynah, Yasin, ιδ) Binah, Yassin, ιε) Cali, Yasiin Baynax)
                        Ημερομηνία γέννησης: 24 Δεκεμβρίου 1965. Ιθαγένεια: σομαλική. Άλλη ιθαγένεια: σουηδική. Τόπος στον οποίο ευρίσκεται: Rinkeby, Στοκχόλμη, Σουηδία· Μογκαντίσου, Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο Yasin Ali Baynah έχει υποκινήσει επιθέσεις κατά της Μεταβατικής Ομοσπονδιακής κυβέρνησης (ΜΟΚ) και της αποστολής της Αφρικανικής Ένωσης στη Σομαλία (AMISOM). Επίσης, έχει κινητοποιήσει υποστήριξη και έχει συγκεντρώσει κεφάλαια εκ μέρους της Συμμαχίας για την εκ νέου απελευθέρωση της Σομαλίας και της ομάδας Hisbul Islam· αμφότερες συμμετέχουν ενεργά σε πράξεις που απειλούν την ειρήνη και την ασφάλεια της Σομαλίας (μεταξύ άλλων, αποκήρυξη της συμφωνίας του Τζιμπουτί και επιθέσεις κατά της ΜΟΚ και των δυνάμεων της AMISOM στο Μογκαντίσου).

                        2.

                        Hassan Dahir Aweys (άλλως α) Ali, Sheikh Hassan Dahir Aweys, β) Awes, Hassan Dahir, γ) Awes, Shaykh Hassan Dahir, δ) Aweyes, Hassen Dahir, ε) Aweys, Ahmed Dahir, στ) Aweys, Sheikh, ζ) Aweys, Sheikh Hassan Dahir, η) Dahir, Aweys Hassan, θ) Ibrahim, Mohammed Hassan, ι) OAIS, Hassan Tahir, ια) Uways, Hassan Tahir, ιβ) «Hassan, Sheikh»)
                        Ημερομηνία γέννησης: 1935. Υπηκοότητα: σομαλική. Ιθαγένεια: σομαλική. Τόπος στον οποίο ευρίσκεται: Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο Hassan Dahir Aweys έχει ενεργήσει και εξακολουθεί να ενεργεί ως σημαντικός πολιτικός και ιδεολογικός ηγέτης μιας σειράς ένοπλων αντιπολιτευτικών ομάδων υπεύθυνων για κατ’ επανάληψη παραβιάσεις του γενικού και πλήρους εμπάργκο και/ή πράξεις που απειλούν την ειρηνευτική συμφωνία του Τζιμπουτί, τη Μεταβατική Ομοσπονδιακή κυβέρνηση (ΜΟΚ) και τις δυνάμεις της αποστολής της Αφρικανικής Ένωσης στη Σομαλία (AMISOM). Μεταξύ του Ιουνίου του 2006 και του Σεπτεμβρίου του 2007, ο AWEYS διετέλεσε πρόεδρος της κεντρικής επιτροπής της Ισλαμικής Ένωσης Δικαστηρίων· τον Ιούλιο του 2008, αυτοανακηρύχθηκε πρόεδρος της Συμμαχίας για την εκ νέου απελευθέρωση της Σομαλίας (πτέρυγα Asmara) και τον Μάιο του 2009 ορίσθηκε πρόεδρος του Hisbul Islam, ενός συνασπισμού ομάδων κατά της TFG. Οι δηλώσεις και οι πράξεις του από τις θέσεις αυτές καταδεικνύουν την απερίφραστη και ακλόνητη πρόθεσή του να διαλυθεί η ΜΟΚ και να απομακρυνθεί η AMISOM με βία από τη Σομαλία.

                        3.

                        Hassan Abdullah Hersi Al-Turki (άλλως α) Al-Turki, Hassan, β) Turki, Hassan, γ) Turki, Hassan Abdillahi Hersi, δ) Turki, Sheikh Hassan, ε) Xirsi, Xasan Cabdilaahi, στ) Xirsi, Xasan Cabdulle)
                        Ημερομηνία γέννησης: γύρω στο 1944. Τόπος γέννησης: περιοχή του Ogaden, Αιθιοπία. Ιθαγένεια: σομαλική. Τόπος στον οποίο ευρίσκεται: Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο Hassan Abdullah Hersi Al-Turki είναι σημαντικός ηγέτης ένοπλης ομάδας πολιτοφυλακής από τα μέσα της δεκαετίας του 1990 και έχει συμμετάσχει σε αρκετές παραβιάσεις του εμπάργκο όπλων. Το 2006, ο al-Turki συνεισέφερε δυνάμεις στην ανακατάληψη του Μογκαντίσου από την Ισλαμική Ένωση Δικαστηρίων και αναδείχθηκε στρατιωτικός ηγέτης της ομάδας που ευθυγραμμίζεται με την al-Shabaab. Από το 2006 και μετά, ο al-Turki διαθέτει εδάφη που τελούν υπό τον έλεγχό του για εκπαίδευση από διάφορες ένοπλες αντιπολιτευτικές ομάδες, συμπεριλαμβανομένης της al-Shabaab. Τον Σεπτέμβριο του 2007, το κανάλι al-Jazeera news προέβαλε βίντεο με τον al-Turki και μέλη πολιτοφυλακών να εκπαιδεύονται υπό την ηγεσία του.

                        4.

                        Ahmed Abdi aw-Mohamed (άλλως α) Abu Zubeyr, Muktar Abdirahman, β) Abuzubair, Muktar Abdulrahim, γ) Aw Mohammed, Ahmed Abdi, δ) Aw-Mohamud, Ahmed Abdi, ε) «Godane», στ) «Godani», ζ) «Mukhtar, Shaykh», η) «Zubeyr, Abu»)
                        Ημερομηνία γέννησης: 10 Ιουλίου 1977. Τόπος γέννησης: Hargeysa, Σομαλία. Ιθαγένεια: σομαλική. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο Ahmed Abdi Aw-Mohamed είναι σημαντικός ηγέτης της al-Shabaab και ανακηρύχθηκε δημόσια εμίρης της οργάνωσης τον Δεκέμβριο του 2007. Είναι υπεύθυνος για τη διοίκηση των επιχειρήσεων της al-Shabaab σε όλη τη Σομαλία. Ο Aw-Mohamed έχει καταγγείλει την ειρηνευτική διαδικασία του Τζιμπουτί ως ξένη συνωμοσία και, σε ηχητικό μήνυμα προς τα σομαλικά μέσα ενημέρωσης, τον Μάιο του 2009, παραδέχθηκε ότι οι δυνάμεις του συμμετείχαν στις πρόσφατες μάχες στο Μογκαντίσου.

                        5.

                        Fuad Mohamed Khalaf (άλλως α) Fuad Mohamed Khalif, β) Fuad Mohamed Qalaf, γ) Fuad Mohammed Kalaf, δ) Fuad Mohamed Kalaf, ε) Fuad Mohammed Khalif, στ) Fuad Khalaf, ζ) Fuad Shongale, η) Fuad Shongole, θ) Fuad Shangole, ι) Fuad Songale, ια) Fouad Shongale, ιβ) Fuad Muhammad Khalaf Shongole) Ιθαγένεια: σομαλική. Τόπος στον οποίο ευρίσκεται: Μογκαντίσου, Σομαλία. Άλλος τόπος στον οποίο ευρίσκεται ενδεχομένως: Σομαλία.
                        Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο Fuad Mohamed Khalaf έχει διευκολύνει τη χρηματοδότηση της al-Shabaab· τον Μάιο του 2008, διοργάνωσε δύο εκδηλώσεις χρηματοδότησης της al-Shabaab σε τζαμιά στο Kismaayo της Σομαλίας. Τον Απρίλιο του 2008, ο Khalaf και αρκετοί άλλοι διηύθυναν βομβιστικές επιθέσεις με οχήματα κατά αιθιοπικών βάσεων και στοιχείων της Σομαλικής Μεταβατικής Ομοσπονδιακής κυβέρνησης στο Μογκαντίσου. Τον Μάιο του 2008, ο Khalaf και μια ομάδα αγωνιστών κατέλαβαν μετά από επίθεση αστυνομικό τμήμα στο Μογκαντίσου, σκοτώνοντας και τραυματίζοντας αρκετούς στρατιώτες.

                        6.

                        Bashir Mohamed Mahamoud (άλλως α) Bashir Mohamed Mahmoud, β) Bashir Mahmud Mohammed, γ) Bashir Mohamed Mohamud, δ) Bashir Mohamed Mohamoud, ε) Bashir Yare, στ) Bashir Qorgab, ζ) Gure Gap, η) «Abu Muscab», θ) «Qorgab»)
                        Ημερομηνία γέννησης: γύρω στο 1979-1982. Εναλλακτική ημερομηνία γέννησης: 1982 Ιθαγένεια σομαλική. Τόπος στον οποίο ευρίσκεται: Μογκαντίσου, Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο Bashir Mohamed Mahamoud είναι στρατιωτικός διοικητής της al-Shabaab. Επίσης, είναι ένα από τα περίπου δέκα μέλη του ηγετικού συμβουλίου της al-Shabaab από τα τέλη του 2008. Ο Mahamoud και ένας συνεργάτης του ήταν υπεύθυνοι για την επίθεση με όλμους, στις 10 Ιουνίου 2009, κατά της Σομαλικής Μεταβατικής Ομοσπονδιακής κυβέρνησης στο Μογκαντίσου.

                        7.

                        Mohamed Sa’id (άλλως α) «Atom», β) Mohamed Sa’id Atom, γ) Mohamed Siad Atom)
                        Ημερομηνία γέννησης: γύρω στο 1966. Τόπος γέννησης: Galgala, Σομαλία. Τόπος στον οποίο ευρίσκεται: Galgala, Σομαλία. Άλλος τόπος στον οποίο ευρίσκεται ενδεχομένως: Badhan, Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο MOHAMED SA’ID «ATOM» έχει λάβει μέρος σε πράξεις που απειλούν την ειρήνη, ασφάλεια ή σταθερότητα της Σομαλίας. Ο ATOM έχει άμεσα ή έμμεσα προμηθεύσει, πωλήσει ή μεταφέρει στη Σομαλία όπλα ή συναφές στρατιωτικό υλικό και έχει παράσχει συμβουλές, εκπαίδευση ή βοήθεια, μεταξύ άλλων, χρηματοδότηση και χρηματική βοήθεια σε σχέση με στρατιωτικές δραστηριότητες κατά παράβαση του εμπάργκο όπλων. Ο ATOM έχει προσδιορισθεί ως ένας από τους βασικούς προμηθευτές όπλων και πυρομαχικών για επιχειρήσεις της al-Shabaab στην περιοχή Puntland. Περιγράφεται ως ο αρχηγός πολιτοφυλακής η οποία εμφανίστηκε το 2006 στην ανατολική περιοχή Sanaag της βόρειας Σομαλίας. Η πολιτοφυλακή περιλαμβάνει έως 250 μαχητές και έχει εμπλακεί σε απαγωγές, πειρατεία και τρομοκρατία, εισάγει δε τα δικά της όπλα, κατά παράβαση του εμπάργκο όπλων. Ο ATOM έχει επιβάλει τη δύναμή του ως την κυριότερη στρατιωτική παρουσία στην περιοχή, με μια κύρια βάση κοντά στην Galgala και δευτερεύουσα βάση κοντά στο Badhan. Σύμφωνα με πληροφορίες, ο ATOM ευθυγραμμίζεται με την al-Shabaab και μπορεί να λαμβάνει οδηγίες από τον Fu’aad Mohamed Khalaf, ηγέτη της al-Shabaab.
                        Επιπλέον, σύμφωνα με πληροφορίες, ο ATOM έχει εμπλακεί σε παράνομη εισαγωγή όπλων στη Σομαλία. Πληροφορίες από διάφορες πηγές αναφέρουν ότι οι δυνάμεις του λαμβάνουν όπλα και εξοπλισμό από την Υεμένη και την Ερυθραία. Σύμφωνα με έκθεση του Δεκεμβρίου 2008, αυτόπτης μάρτυρας περιέγραψε έξι τέτοιες μεταφορές κατά τη διάρκεια περιόδου τεσσάρων εβδομάδων κατά τις αρχές του 2008, η καθεμία εκ των οποίων επαρκούσε για να γεμίσει δύο ημιφορτηγά με φορητά όπλα, πυρομαχικά και πυραυλοκίνητες χειροβομβίδες. Σύμφωνα με επιχειρηματία του Bossaso, γνώστη του εμπορίου όπλων, τα φορτία του ATOM δεν εισέρχονται στη αγορά όπλων, πράγμα που σημαίνει ότι είτε χρησιμοποιούνται από τις δυνάμεις του είτε μεταφέρονται σε παραλήπτες στη νότια Σομαλία, όπου δρα η al-Shabaab.
                        Οι δυνάμεις του ATOM είχαν εμπλακεί στην απαγωγή ενός Γερμανού εθελοντή, καθώς και στην απαγωγή δύο Σομαλών κοντά στο Bossaso, και στον βομβαρδισμό Αιθιόπων μεταναστών στο Bossaso στις 5 Φεβρουαρίου 2008, κατά τον οποίο 20 άνθρωποι σκοτώθηκαν και πάνω από 100 τραυματίστηκαν. Η πολιτοφυλακή του ATOM μπορεί επίσης να έπαιξε δευτερεύοντα ρόλο στην απαγωγή ενός ζεύγους Γερμανών που αιχμαλωτίστηκε από πειρατές τον Ιούνιο του 2008.

                        8.

                        Fares Mohammed Mana’a (άλλως: α) Faris Mana’a, β) Fares Mohammed Manaa)
                        Ημερομηνία γέννησης: 8 Φεβρουαρίου 1965. Τόπος γέννησης: Sadah, Υεμένη. Αριθ. διαβατηρίου: 00514146· τόπος έκδοσης: Sanaa, Υεμένη. Αριθ. ταυτότητας: 1417576· τόπος έκδοσης: Al-Amana, Υεμένη· ημερομηνία έκδοσης: 7 Ιανουαρίου 1996. Ημερομηνία καταχώρισης στον κατάλογο των ΗΕ: 12 Απριλίου 2010.
                        Ο FARES MOHAMMED MANA’A έχει, άμεσα ή έμμεσα, προμηθεύσει, πωλήσει ή μεταφέρει στη Σομαλία όπλα ή συναφές υλικό κατά παράβαση του εμπάργκο όπλων. Ο Mana’a είναι γνωστός λαθρέμπορος όπλων. Τον Οκτώβριο του 2009, η κυβέρνηση της Υεμένης δημοσιοποίησε μαύρη λίστα εμπόρων όπλων με πρώτο τον Mana’a, στο πλαίσιο προσπάθειας αναχαίτισης της εμπορίας όπλων που κατακλύζουν τη χώρα, όπου λέγεται ότι τα όπλα είναι περισσότερα από τους ανθρώπους. «Ο Faris Mana’a είναι από τους μεγαλύτερους λαθρέμπορους όπλων, και αυτό είναι πασίγνωστο,» σύμφωνα με ρεπορτάζ Αμερικανού δημοσιογράφου, τον Ιούνιο του 2009, ο οποίος είναι σχολιαστής επί θεμάτων της Υεμένης, συντάσσει εξαμηνιαία έκθεση για τη χώρα, και έχει συμβάλει στην ομάδα Jane’s Intelligence Group. Σε άρθρο της εφημερίδας Yemen Times του Δεκεμβρίου του 2007, αναφέρεται ως «Sheikh Fares Mohammed Mana’a, έμπορος όπλων». Σε άρθρο του Ιανουαρίου του 2008 της αυτής εφημερίδας, αναφέρεται επίσης ως «Sheikh Faris Mana’a, έμπορος όπλων».
                        Από τα μέσα του 2008, η Υεμένη συνεχίζει να χρησιμεύει ως κέντρο παράνομων μεταφορών όπλων στο Κέρας της Αφρικής, ειδικά μεταφορών όπλων διά θαλάσσης στη Σομαλία. Σύμφωνα με ανεπιβεβαίωτες αναφορές, ο Faris Mana’a έχει επανειλημμένως συμμετάσχει σε μεταφορές όπλων στη Σομαλία. Το 2004, ο Mana’a είχε εμπλακεί σε συμβάσεις όπλων από την Ανατολική Ευρώπη για όπλα που εικάζεται ότι διετέθησαν σε Σομαλούς μαχητές. Παρά το εμπάργκο όπλων των ΗΕ που ισχύει για τη Σομαλία από το 1992, το ενδιαφέρον του Mana’a για την παράνομη εισαγωγή όπλων στη Σομαλία μπορεί να χρονολογηθεί τουλάχιστον από το 2003. Ο MANA’A έκανε προσφορά να αγοράσει χιλιάδες όπλα το 2003 από την Ανατολική Ευρώπη, και δήλωσε ότι σκόπευε να πουλήσει κάποια από αυτά στη Σομαλία.

                        9.

                        Hassan Mahat Omar (άλλως: α) Hassaan Hussein Adam, β) Hassane Mahad Omar, γ) Xassaan Xuseen Adan, δ) Asan Mahad Cumar, ε) Abu Salman, στ) Abu Salmaan, ζ) Sheikh Hassaan Hussein).
                        Ημερομηνία γέννησης: 10 Απριλίου 1979. Τόπος γέννησης: Garissa, Κένυα. Ιθαγένεια: πιθανώς αιθιοπική. Αριθ. διαβατηρίου: A 1180173 Κένυα, ημερ. λήξης: 20 Αυγούστου 2017. Αριθ. ταυτότητας 23446085. Τόπος στον οποίο ευρίσκεται: Ναϊρόμπι, Κένυα. Ημερομηνία καταχώρισης στον κατάλογο των ΗΕ: 28 Ιουλίου 2010.
                        Ο Hassan Mahat Omar συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας Είναι ιμάμης και ένας από τους ηγέτες του Masjid-ul-Axmar, ανεπίσημου κέντρου συνδεδεμένου με την al-Shabaab στο Ναϊρόμπι. Ασχολείται επίσης με τη στρατολόγηση νέων μελών και τη συγκέντρωση κεφαλαίων για την al-Shabaab, μεταξύ άλλων ηλεκτρονικά, μέσω της συνδεδεμένης με την al-Shabaab ιστοσελίδας alqimmah.net.
                        Επιπλέον έχει εκδώσει, σε σελίδα chat room της al-Shabaab, φάτβες με τις οποίες καλεί σε επιθέσεις κατά της μεταβατικής ομοσπονδιακής κυβέρνησης.

                        10.

                        Omar Hammami (άλλως: α) Abu Maansuur Al-Amriki, β) Abu Mansour Al-Amriki, γ) Abu Mansuur Al-Amriki, δ) Umar Hammami, ε) Abu Mansur Al-Amriki).
                        Ημερομηνία γέννησης: 6 Μαΐου 1984. Τόπος γέννησης: Αλαμπάμα, ΗΠΑ. Ιθαγένεια: ΗΠΑ. Θεωρείται ότι έχει και συριακή ιθαγένεια.
                        Αριθ. διαβατηρίου: 403062567 (ΗΠΑ). Αριθ. κοινωνικής ασφάλισης: 423-31-3021 (ΗΠΑ). Τόπος στον οποίο ευρίσκεται: Σομαλία. Άλλες πληροφορίες: Παντρεμένος με Σομαλή. Ζούσε στην Αίγυπτο το 2005 και μετακόμισε στη Σομαλία το 2009. Ημερομηνία καταχώρισης στον κατάλογο των ΗΕ: 28 Ιουλίου 2011.
                        Ο Omar Hammami συμμετέχει σε πράξεις που απειλούν την ειρήνη, ασφάλεια ή σταθερότητα της Σομαλίας. Είναι ανώτερο στέλεχος της al-Shabaab. Ασχολείται με θέματα στρατολόγησης, χρηματοδότησης και με την πληρωμή αλλοδαπών μαχητών στη Σομαλία. Περιγράφεται ως ειδικός στα εκρηκτικά και στην τέχνη του πολέμου εν γένει. Από τον Οκτώβριο του 2007 έχει εμφανισθεί σε τηλεοπτικά ρεπορτάζ και σε προπαγανδιστικά βίντεο της al-Shabaab. Έχει εμφανισθεί σε βίντεο να εκπαιδεύει μαχητές της al-Shabaab, καθώς επίσης σε βίντεο και σε ιστοσελίδες να καλεί περισσότερους μαχητές να προσχωρήσουν στην al-Shabaab.

                  II.   Οντότητες

            Al-Shabaab (άλλως α) Al-Shabab, β) Shabaab, γ) The Youth, δ) Mujahidin Al-Shabaab Movement, ε) Mujahideen Youth Movement, στ) Mujahidin Youth Movement, ζ) MYM, η) Harakat Shabab Al-Mujahidin, θ) Hizbul Shabaab, ι) Hisb’ul Shabaab, ια) Al-Shabaab Al-Islamiya, ιβ) Youth Wing, ιγ) Al-Shabaab Al-Islaam, ιδ) Al-Shabaab Al-Jihaad, ιε) The Unity Of Islamic Youth, ιστ) Harakat Al-Shabaab Al-Mujaahidiin, ιζ) Harakatul Shabaab Al Mujaahidiin, ιη) Mujaahidiin Youth Movement)
            Τόπος στον οποίο ευρίσκεται: Σομαλία. Ημερομηνία καταχώρισης στον κατάλογο των ΗΕ: 12 Απριλίου 2010.
            Η al-Shabaab έχει συμμετάσχει σε πράξεις οι οποίες απειλούν, άμεσα ή έμμεσα, την ειρήνη, ασφάλεια ή σταθερότητα της Σομαλίας, μεταξύ άλλων: πράξεις που απειλούν τη συμφωνία του Τζιμπουτί της 18ης Αυγούστου 2008, ή την πολιτική διαδικασία· και πράξεις που απειλούν τους μεταβατικούς ομοσπονδιακούς θεσμούς, την Αποστολή της Αφρικανικής Ένωσης στη Σομαλία (AMISOM) ή άλλες διεθνείς ειρηνευτικές επιχειρήσεις που αφορούν τη Σομαλία.
            Η al-Shabaab έχει επίσης εμποδίσει την παράδοση ανθρωπιστικής βοήθειας στη Σομαλία, ή την πρόσβαση στην ανθρωπιστική αυτή βοήθεια ή τη διανομή της.
            Σύμφωνα με τη δήλωση, της 29ης Ιουλίου 2009, του Προέδρου της Επιτροπής του Συμβουλίου Ασφαλείας, η οποία συγκροτήθηκε δυνάμει της απόφασης 751 (1992) σχετικά με τη Σομαλία, προς το Συμβούλιο Ασφαλείας, τόσο η al-Shabaab όσο και η Hisb'ul Islam έχουν αναλάβει επανειλημμένως και δημοσίως ευθύνη για τις επιθέσεις από δυνάμεις τους κατά της Μεταβατικής Ομοσπονδιακής κυβέρνησης (ΜΟΚ) και της AMISOM. Η al-Shabaab ανέλαβε επίσης ευθύνη για τη δολοφονία αξιωματούχων της ΜΟΚ, και, στις 19 Ιουλίου 2009 εισέβαλε στα επιτόπου γραφεία των UNOPS, UNDSS και UNDP στις περιοχές Bay και Bakool και τα έκλεισε, κατά παράβαση της παραγράφου γ) της απόφασης 1844 (2008). Η al-Shabaab έχει επίσης εμποδίσει επανειλημμένως την πρόσβαση στην ανθρωπιστική βοήθεια στη Σομαλία και τη διανομή της βοήθειας αυτής.
            Η έκθεση του γενικού γραμματέα προς το Συμβούλιο Ασφαλείας των Ηνωμένων Εθνών σχετικά με την κατάσταση στη Σομαλία, με ημερομηνία 20 Ιουλίου 2009, περιείχε τις ακόλουθες παραγράφους που αφορούν τις δραστηριότητες της al-Shabaab στη Σομαλία:
            Λέγεται ότι οι στασιαστικές ομάδες, όπως η al-Shabaab, αποσπούν διά της βίας χρήματα από ιδιωτικές εταιρείες και στρατολογούν νεαρά άτομα, συμπεριλαμβανομένων παιδιών στρατιωτών, στον αγώνα κατά της κυβέρνησης στο Μογκαντίσου. Η al-Shabaab έχει επιβεβαιώσει την παρουσία ξένων μαχητών στις τάξεις της και έχει δηλώσει ανοικτά ότι συνεργάζεται με την Αλ Κάιντα στο Μογκαντίσου για την απομάκρυνση της κυβέρνησης της Σομαλίας. Οι ξένοι μαχητές, πολλοί από τους οποίους λέγεται ότι κατάγονται από το Πακιστάν και το Αφγανιστάν, φαίνεται ότι έχουν εκπαιδευθεί καλά και έχουν δοκιμασθεί σε μάχη. Έχει παρατηρηθεί ότι φορούν κουκούλες και διενεργούν επιθέσεις κατά κυβερνητικών δυνάμεων στο Μογκαντίσου και σε γειτονικές περιοχές.
            Η al-Shabaab έχει ενισχύσει τη στρατηγική εξαναγκασμού και εκφοβισμού του σομαλικού λαού, πράγμα το οποίο αποδείχθηκε με τις επιλεγμένες δολοφονίες «υψηλής αξίας» και απαγωγές αρχηγών φατριών, πολλοί από τους οποίους δολοφονήθηκαν. Στις 19 Ιουνίου 2009, ο Omar Hashi Aden, υπουργός Εθνικής Ασφάλειας, σκοτώθηκε σε επίθεση αυτοκτονίας με ισχυρή έκρηξη βόμβας σε αυτοκίνητο στο Beletwyne. Επίσης, περισσότεροι από 30 άνθρωποι σκοτώθηκαν στην επίθεση, η οποία καταδικάσθηκε απερίφραστα από τη διεθνή κοινότητα και από μεγάλη μερίδα της σομαλικής κοινωνίας.
            Σύμφωνα με έκθεση (2008/769) της Ομάδας Παρακολούθησης της Σομαλίας του Συμβουλίου Ασφαλείας των ΗΕ, του Δεκεμβρίου του 2008, η al-Shabaab είναι υπεύθυνη για διάφορες επιθέσεις στη Σομαλία κατά τα τελευταία έτη, μεταξύ άλλων:

                        —

                        Δολοφονία και αποκεφαλισμός Σομαλού οδηγού ο οποίος εργαζόταν για το Παγκόσμιο Επισιτιστικό Πρόγραμμα τον Σεπτέμβριο του 2008.

                        —

                        Βομβιστική επίθεση σε αγορά στο Puntland στην οποία σκοτώθηκαν 20 και τραυματίστηκαν πάνω από 100 στις 6 Φεβρουαρίου 2008.

                        —

                        Σειρά βομβιστικών επιθέσεων και στοχευμένων δολοφονιών στη Somaliland με σκοπό την παρακώλυση των κοινοβουλευτικών εκλογών του 2006.

                        —

                        Δολοφονίες αρκετών ξένων εργαζομένων σε αποστολές ανθρωπιστικής βοήθειας το 2003 και το 2004.

                  Σύμφωνα με μαρτυρίες, η al-Shabaab λεηλάτησε χώρο των Ηνωμένων Εθνών στη Σομαλία στις 20 Ιουλίου 2009 και εξέδωσε διάταγμα για την απαγόρευση τριών υπηρεσιών των Ηνωμένων Εθνών από τις περιοχές τις οποίες ελέγχει η al-Shabaab. Επίσης, δυνάμεις της Σομαλικής Μεταβατικής Ομοσπονδιακής κυβέρνησης πολέμησαν αντάρτες της al-Shabaab και της Hizbul Islam στις 11-12 Ιουλίου 2009 με αποτέλεσμα τον θάνατο πάνω από 60 ατόμων. Κατά τη μάχη της 11ης Ιουλίου 2009, η al-Shabaab εξαπέλυσε τέσσερις όλμους στη Villa Somalia με αποτέλεσμα να σκοτωθούν τρεις στρατιώτες της αποστολής της Αφρικανικής Ένωσης στη Σομαλία (AMISOM) και να τραυματισθούν άλλοι οκτώ.
            Σύμφωνα με άρθρο που δημοσίευσε το BBC στις 22 Φεβρουαρίου 2009, η al-Shabaab ανέλαβε την ευθύνη για βομβιστική επίθεση αυτοκτονίας με αυτοκίνητο κατά στρατιωτικής βάσης της Αφρικανικής Ένωσης στο Μογκαντίσου. Σύμφωνα με το άρθρο, η Αφρικανική Ένωση επιβεβαίωσε ότι 11 μέλη της ειρηνευτικής δύναμής της σκοτώθηκαν και άλλα 15 τραυματίσθηκαν.
            Σύμφωνα με άρθρο που δημοσίευσε το Reuters στις 14 Ιουλίου 2009, μαχητές της al-Shabaab κέρδισαν έδαφος το 2009 σε επιθέσεις ανταρτοπόλεμου κατά δυνάμεων της Σομαλίας και της Αφρικανικής Ένωσης.
            Σύμφωνα με άρθρο που δημοσίευσε το Voice of America στις 10 Ιουλίου 2009, η al-Shabaab συμμετείχε σε επίθεση κατά σομαλικών κυβερνητικών δυνάμεων τον Μάιο του 2009.
            Σύμφωνα με άρθρο που αναρτήθηκε στη ιστοσελίδα του Συμβουλίου Εξωτερικών Σχέσεων στις 27 Φεβρουαρίου 2009, η al-Shabaab εξεγείρεται κατά της μεταβατικής κυβέρνησης της Σομαλίας και των Αιθιόπων υποστηρικτών της από το 2006. Η al-Shabaab σκότωσε εννέα στρατιώτες από το Μπουρούντι στην πλέον φονική επίθεση κατά ειρηνευτικών δυνάμεων της ΑΕ από την ανάπτυξή τους και μετά και αναφέρει ότι συμμετείχε σε άγρια μάχη στην οποία σκοτώθηκαν τουλάχιστον δέκα πέντε άτομα στο Μογκαντίσου.»


title: 2008/904/ΕΚ: Απόφαση του Συμβουλίου, της 27ης Νοεμβρίου 2008 , περί διορισμού ενός Ολλανδού τακτικού μέλους και δύο Ολλανδών αναπληρωματικών μελών της Επιτροπής των Περιφερειών

text:
               5.12.2008

               EL

               Επίσημη Εφημερίδα της Ευρωπαϊκής Ένωσης

               L 327/18

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Νοεμβρίου 2008
   περί διορισμού ενός Ολλανδού τακτικού μέλους και δύο Ολλανδών αναπληρωματικών μελών της Επιτροπής των Περιφερειών
   (2008/904/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ολλανδικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για τον διορισμό των τακτικών και αναπληρωματικών μελών της Επιτροπής των Περιφερειών από την περίοδο 26 Ιανουαρίου 2006 έως τις 25 Ιανουαρίου 2010 (1).

               (2)

               Η θέση ενός τακτικού μέλους της Επιτροπής των Περιφερειών έχει κενωθεί λόγω της παραίτησης του κ. Nico SCHOOF. Η θέση ενός αναπληρωματικού μέλους έχει κενωθεί λόγω της παραίτησης του κ. Lodewijk ASSCHER. Μια άλλη θέση ενός αναπληρωματικού μέλους έχει κενωθεί λόγω του διορισμού, διά της παρούσας απόφασης, του κ. Bas VERKERK ως τακτικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2010:

               α)

               ως τακτικό μέλος:

                           —

                           ο κ. Bas VERKERK, Burgemeester van Delft (αλλαγή εντολής)·

                     και

               β)

               ως αναπληρωματικά μέλη:

                           —

                           ο κ. Job COHEN, Burgemeester van Amsterdam,

                           —

                           ο κ. Hans KOK, Burgemeester van Hof van Twente.

         Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της.

      Βρυξέλλες, 27 Νοεμβρίου 2008.

            Για το Συμβούλιο

            Ο Πρόεδρος

         L. CHATEL

      (1)  ΕΕ L 56 της 25.2.2006, σ. 75.


title: Απόφαση (ΚΕΠΠΑ) 2016/713 του Συμβουλίου, της 12ης Μαΐου 2016, που τροποποιεί την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας

text:
               13.5.2016

               EL

               Επίσημη Εφημερίδα της Ευρωπαϊκής Ένωσης

               L 125/12

         ΑΠΌΦΑΣΗ (ΚΕΠΠΑ) 2016/713 ΤΟΥ ΣΥΜΒΟΥΛΊΟΥ
   της 12ης Μαΐου 2016
   που τροποποιεί την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Νοεμβρίου 2008 το Συμβούλιο εξέδωσε την κοινή δράση 2008/851/ΚΕΠΠΑ (1) για την ανάπτυξη της στρατιωτικής επιχείρησης Atalanta της Ευρωπαϊκής Ένωσης.

               (2)

               Στις 21 Νοεμβρίου 2014 το Συμβούλιο εξέδωσε την απόφαση 2014/827/ΚΕΠΠΑ (2) για την τροποποίηση της κοινής δράσης 2008/851/ΚΕΠΠΑ και παρέτεινε τη στρατιωτική επιχείρηση Atalanta έως τις 12 Δεκεμβρίου 2016.

               (3)

               Η Ένωση θέσπισε το πρόγραμμα CRIMARIO με σκοπό να προαγάγει την ενημέρωση σχετικά με τις συνθήκες που επικρατούν στον θαλάσσιο τομέα στον Ινδικό ωκεανό. Η στρατιωτική επιχείρηση Atalanta θα πρέπει να συμβάλει στην εφαρμογή του προγράμματος CRIMARIO στο μέτρο των μέσων και δυνατοτήτων της.

               (4)

               Στο πλαίσιο της στρατιωτικής επιχείρησης Atalanta, θα πρέπει να επιτρέπεται να ανταλλάσσονται με ενδιαφερόμενους εταίρους πληροφορίες, εκτός των δεδομένων προσωπικού χαρακτήρα, που συλλέγονται για παράνομες ή μη αδειοδοτημένες θαλάσσιες δραστηριότητες κατά τις συνήθεις επιχειρήσεις καταπολέμησης της πειρατείας.

               (5)

               Με την απόφαση 2244 (2015), το Συμβούλιο Ασφαλείας των Ηνωμένων Εθνών παρέτεινε την εντολή της ομάδας παρακολούθησης της Σομαλίας και της Ερυθραίας (SEMG), ειδικά όσον αφορά το εμπάργκο όπλων στη Σομαλία και τις εισαγωγές και εξαγωγές ξυλάνθρακα της Σομαλίας, και επικρότησε τις προσπάθειες των Συνδυασμένων Ναυτικών Δυνάμεων (CMF) να διακόψουν τις εισαγωγές και εξαγωγές ξυλάνθρακα από και προς τη Σομαλία, εκφράζοντας παράλληλα την ανησυχία ότι το εμπόριο ξυλάνθρακα παρέχει χρηματοδότηση στην Al-Shabaab.

               (6)

               Η κοινή δράση 2008/851/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2008/851/ΚΕΠΠΑ τροποποιείται ως εξής:

               1)

               Στο άρθρο 2, το στοιχείο ιβ) αντικαθίσταται από το ακόλουθο κείμενο:

                           «ιβ)

                           συνδράμει μέσω υλικοτεχνικής υποστήριξης, παροχής εμπειρογνωμοσύνης ή εκπαίδευσης στη θάλασσα, κατόπιν αιτήματός τους και εντός των υφιστάμενων μέσων και δυνατοτήτων, την EUCAP Nestor, την EUTM Somalia, τον ειδικό εντεταλμένο της ΕΕ για το Κέρας της Αφρικής, την αντιπροσωπεία της ΕΕ στη Σομαλία, όσον αφορά τις εντολές τους και την περιοχή επιχειρήσεων της Atalanta, και συμβάλλει στην εφαρμογή των οικείων προγραμμάτων της ΕΕ, ειδικότερα του περιφερειακού προγράμματος θαλάσσιας ασφάλειας (MASE) υπό το 10ο ΕΤΑ και του προγράμματος CRIMARIO,».

               2)

               Στο άρθρο 15, η παράγραφος 3 αντικαθίσταται από το ακόλουθο κείμενο:
               «3.   Ο Ύπατος Εκπρόσωπος εξουσιοδοτείται να κοινοποιεί προς τον συνδυασμό ναυτικών δυνάμεων υπό την ηγεσία των Ηνωμένων Πολιτειών (“CMF”) διά του στρατηγείου του, καθώς και προς τρίτα κράτη που δεν συμμετέχουν στον CMF και προς διεθνείς οργανισμούς με παρουσία στη ζώνη της στρατιωτικής επιχείρησης της ΕΕ, διαβαθμισμένες πληροφορίες και έγγραφα ΕΕ συντασσόμενα για τους σκοπούς της επιχείρησης με διαβάθμιση RESTREINT UE, επί αμοιβαίας βάσεως και εφόσον αυτή η κοινοποίηση σε επίπεδο θεάτρου επιχειρήσεων είναι αναγκαία για επιχειρησιακούς λόγους, σύμφωνα με τους κανονισμούς ασφαλείας του Συμβουλίου και με την επιφύλαξη των διακανονισμών μεταξύ του Ύπατου Εκπροσώπου και των αρμόδιων αρχών των προαναφερόμενων τρίτων μερών.».

               3)

               Στο άρθρο 15 προστίθεται η ακόλουθη παράγραφος:
               «4.   Η Atalanta εξουσιοδοτείται να ανταλλάσσει με την SEMG και με τις CMF πληροφορίες, εκτός των δεδομένων προσωπικού χαρακτήρα, που συλλέγονται για παράνομες ή μη αδειοδοτημένες δραστηριότητες κατά τη διάρκεια των αντιπειρατικών επιχειρήσεων.».

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 12 Μαΐου 2016.

            Για το Συμβούλιο

            Η Πρόεδρος

         F. MOGHERINI

      (1)  Κοινή δράση 2008/851/ΚΕΠΠΑ του Συμβουλίου της 10ης Νοεμβρίου 2008 για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (ΕΕ L 301 της 12.11.2008, σ. 33).

      (2)  Απόφαση 2014/827/ΚΕΠΠΑ του Συμβουλίου, της 21ης Νοεμβρίου 2014, για την τροποποίηση της κοινής δράσης 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (ΕΕ L 335 της 22.11.2014, σ. 19).


Avis juridique important

|

32003D0263

2003/263/ΕΚ: Απόφαση του Συμβουλίου, της 27ης Μαρτίου 2003, σχετικά με την υπογραφή και τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις

Επίσημη Εφημερίδα αριθ. L 097 της 15/04/2003 σ. 0053 - 0056

Απόφαση του Συμβουλίουτης 27ης Μαρτίου 2003σχετικά με την υπογραφή και τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2003/263/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Πολωνίας αφετέρου (στο εξής "η ευρωπαϊκή συμφωνία")(1), προβλέπει αμοιβαίες εμπορικές παραχωρήσεις για ορισμένα γεωργικά προϊόντα.(2) Το άρθρο 20 παράγραφος 5 της ευρωπαϊκής συμφωνίας προβλέπει ότι η Κοινότητα και η Πολωνία εξετάζουν ανά προϊόν και σε συστηματική και αμοιβαία βάση τη δυνατότητα εκατέρωθεν χορήγησης περαιτέρω παραχωρήσεων.(3) Οι πρώτες βελτιώσεις του προτιμησιακού καθεστώτος της ευρωπαϊκής συμφωνίας προβλέφθηκαν στο πρωτόκολλο για την προσαρμογή των εμπορικών παραμέτρων της ευρωπαϊκής συμφωνίας, ώστε να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και η έκβαση των διαπραγματεύσεων για τη γεωργία στο πλαίσιο του Γύρου της Ουρουγουάης, περιλαμβανομένων βελτιώσεων στο υφιστάμενο προτιμησιακό καθεστώς, το οποίο εγκρίθηκε με την απόφαση 2002/63/ΕΚ(2).(4) Επίσης, προβλέφθηκαν βελτιώσεις του προτιμησιακού καθεστώτος ως επακόλουθο των διαπραγματεύσεων για την απελευθέρωση των γεωργικών εμπορικών συναλλαγών που ολοκληρώθηκαν το 2000. Όσον αφορά την Κοινότητα, οι βελτιώσεις τέθηκαν σε εφαρμογή από την 1η Ιανουαρίου 2001 μέσω του κανονισμού (ΕΚ) αριθ. 2851/2000 του Συμβουλίου, της 22ας Δεκεμβρίου 2000, περί θεσπίσεως ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Πολωνία(3). Η εν λόγω δεύτερη προσαρμογή του προτιμησιακού καθεστώτος δεν έχει ακόμη ενσωματωθεί στην ευρωπαϊκή συμφωνία με τη μορφή συμπληρωματικού πρωτοκόλλου.(5) Στις 23 Δεκεμβρίου 2002, ολοκληρώθηκαν οι διαπραγματεύσεις για περαιτέρω βελτιώσεις του προτιμησιακού καθεστώτος της ευρωπαϊκής συμφωνίας.(6) Πρέπει να εγκριθεί το νέο συμπληρωματικό πρωτόκολλο της ευρωπαϊκής συμφωνίας για την προσαρμογή των εμπορικών παραμέτρων της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών της αφενός, και της Πολωνίας αφετέρου, (στο εξής "το πρωτόκολλο") με σκοπό την παγίωση όλων των παραχωρήσεων στις γεωργικές εμπορικές συναλλαγές μεταξύ των δύο μερών, συμπεριλαμβανομένων των αποτελεσμάτων των διαπραγματεύσεων που ολοκληρώθηκαν το 2000 και το 2002.(7) Με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(4), κωδικοποιήθηκαν οι κανόνες διαχείρισης για δασμολογικές ποσοστώσεις με στόχο να χρησιμοποιούνται ακολουθώντας τη χρονολογική σειρά ημερομηνιών των τελωνειακών διασαφήσεων. Η διαχείριση συνεπώς ορισμένων δασμολογικών ποσοστώσεων βάσει της παρούσας απόφασης πρέπει να ακολουθεί τους εν λόγω κανόνες.(8) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(9) Ως επακόλουθο των διαπραγματεύσεων που προαναφέρονται, ο κανονισμός (ΕΚ) αριθ. 2851/2000 έχει κατ' ουσία χάσει το νόημα του και πρέπει συνεπώς να καταργηθεί,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Επιτροπής το συνημμένο πρωτόκολλο με το οποίο προσαρμόζονται οι εμπορικές πτυχές της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Πολωνίας αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις.Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο εξ ονόματος της Κοινότητας και να κοινοποιήσει την πράξη έγκρισης που προβλέπεται στο άρθρο 3 του πρωτοκόλλου.Άρθρο 3Η Επιτροπή θεσπίζει λεπτομερείς κανόνες για την εφαρμογή του πρωτοκόλλου σύμφωνα με τη διαδικασία που μνημονεύεται στο άρθρο 5 παράγραφος 2.Άρθρο 4Οι αύξοντες αριθμοί που έχουν δοθεί στις δασμολογικές ποσοστώσεις του παραρτήματος της παρούσας απόφασης μπορούν να τροποποιηθούν από την Επιτροπή σύμφωνα με τη διαδικασία που αναφέρεται στο άρθρο 5 παράγραφος 2. Η διαχείριση των δασμολογικών ποσοστώσεων με αριθμό άνω του 09.5100 πραγματοποιείται από την Επιτροπή σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.Άρθρο 51. Η Επιτροπή επικουρείται από την επιτροπή για τη ζάχαρη, η οποία συστάθηκε βάσει του άρθρου 42 του κανονισμού (ΕΚ) αριθ. 1260/2001(6) ή, ανάλογα με την περίπτωση, από την επιτροπή που συστάθηκε βάσει των σχετικών διατάξεων των υπόλοιπων κανονισμών για την κοινή οργάνωση των γεωργικών αγορών.2. Στις περιπτώσεις που γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.3. Η Επιτροπή θεσπίζει τον εσωτερικό της κανονισμό.Άρθρο 6Ο κανονισμός (ΕΚ) αριθ. 2851/2000 καταργείται από την έναρξη ισχύος του πρωτοκόλλου.Βρυξέλλες, 27 Μαρτίου 2003.Για το ΣυμβούλιοΟ ΠρόεδροςΜ. Στρατάκης(1) ΕΕ L 348 της 31.12.1993, σ. 2.(2) ΕΕ L 27 της 30.1.2002, σ. 1.(3) ΕΕ L 332 της 28.12.2000, σ. 7.(4) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 444/2002 (ΕΕ L 68 της 12.3.2002, σ. 11).(5) ΕΕ L 184 της 17.7.1999, σ. 23.(6) EE L 178 της 30.6.2001, σ. 1· κανονισμός όπως τροποποιήθηκε από τον κανονισμό (ΕΚ) αριθ. 680/2002 της Επιτροπής (EE L 104 της 20.4.2002, σ. 26).ΠΑΡΑΡΤΗΜΑΑύξοντες αριθμοί των δασμολογικών ποσοστώσεων της ΕΕ για τα προϊόντα καταγωγής Πολωνίας(που αναφέρονται στο άρθρο 4)>ΘΕΣΗ ΠΙΝΑΚΑ>


Avis juridique important

|

32001D0796

2001/796/ΚΕΠΠΑ: Απόφαση του Συμβουλίου, της 15ης Νοεμβρίου 2001, για την παράταση και την τροποποίηση της απόφασης 1999/730/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη

Επίσημη Εφημερίδα αριθ. L 301 της 17/11/2001 σ. 0001 - 0002

Απόφαση του Συμβουλίουτης 15ης Νοεμβρίου 2001για την παράταση και την τροποποίηση της απόφασης 1999/730/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη(2001/796/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση 1999/34/ΚΕΠΠΑ, της 17ης Δεκεμβρίου 1998, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού(1), και ιδίως το άρθρο 6,Εκτιμώντας τα ακόλουθα:(1) Στις 15 Νοεμβρίου 1999, το Συμβούλιο εξέδωσε την απόφαση 1999/730/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη(2), η οποία απέβλεπε να θέσει σε εφαρμογή την κοινή δράση 1999/34/ΚΕΠΠΑ.(2) Ορισμένοι στόχοι δεν μπόρεσαν να εκπληρωθούν μέχρι τις 15 Νοεμβρίου 2000, ημερομηνία κατά την οποία λήγει η ισχύς της απόφασης 1999/730/ΚΕΠΠΑ, ενώ άλλοι στόχοι θα πρέπει να ενοποιηθούν και να διευρυνθούν μετά την ημερομηνία αυτή.(3) Η συνέχιση της συμβολής της Ευρωπαϊκής Ένωσης εντάσσεται στα πλαίσια της παράτασης του προγράμματος δράσης για την πρόληψη, καταπολέμηση και εξάλειψη του λαθρεμπορίου φορητών όπλων υπό όλες τις μορφές του, το οποίο ενέκρινε η Διεθνής Συνδιάσκεψη των Ηνωμένων Εθνών για το λαθρεμπόριο φορητών όπλων και ελαφρού οπλισμού, υπό όλες τις μορφές του (Νέα Υόρκη, 9 έως 20 Ιουλίου 2001). Με τον τρόπο αυτό, θα ενθαρρυνθούν και άλλοι χρηματοδότες να υποστηρίξουν τις προσπάθειες για τη μείωση και τον έλεγχο των φορητών όπλων και του ελαφρού οπλισμού και, ενδεχομένως, θα επιτρέψει την εκτέλεση κοινών σχεδίων με άλλους χρηματοδότες.(4) Κατά συνέπεια, θα πρέπει να παραταθεί και να τροποποιηθεί η απόφαση 1999/730/ΚΕΠΠΑ,ΑΠΟΦΑΣΙΖΕΙ:Άρθρο 1Η απόφαση 1999/730/ΚΕΠΠΑ τροποποιείται ως εξής:α) στο άρθρο 3 παράγραφος 1, το ποσό δημοσιονομικής αναφοράς, αντικαθίσταται από το ποσό των 1768200 ευρώ·β) στο άρθρο 4 δεύτερο εδάφιο, η ημερομηνία της "15ης Νοεμβρίου 2001", αντικαθίσταται από την ημερομηνία της "15ης Νοεμβρίου 2002"·γ) το παράρτημα αντικαθίσταται από το παράρτημα της παρούσας απόφασης.Άρθρο 2Η παρούσα απόφαση παράγει αποτελέσματα από τις 16 Νοεμβρίου 2000.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 15 Νοεμβρίου 2001.Για το ΣυμβούλιοΟ ΠρόεδροςM. Aelvoet(1) ΕΕ L 9 της 15.1.1999, σ. 1.(2) ΕΕ L 294 της 16.11.1999, σ. 57· απόφαση η οποία παρατάθηκε και τροποποιήθηκε από την απόφαση 2000/724/ΚΕΠΠΑ (ΕΕ L 292 της 21.11.2000, σ. 3).ΠΑΡΑΡΤΗΜΑΕΝΤΟΛΗ ΤΟΥ ΔΙΕΥΘΥΝΤΗ ΤΟΥ ΣΧΕΔΙΟΥ1. Για τους σκοπούς του άρθρου 1 παράγραφος 2 σημείο α), ο διευθυντής του σχεδίου, επικουρούμενος από εμπειρογνώμονες του τομέα, θα συνεχίσει να εργάζεται υπέρ των κατάλληλων νομοθετικών και ρυθμιστικών διατάξεων. Προς τούτο, ο διευθυντής του σχεδίου θα επικουρεί την κυβέρνηση και το Κοινοβούλιο στη διαδικασία που θα οδηγήσει στη θέσπιση του σχετικού νομοσχεδίου, θα βοηθήσει στην εφαρμογή του, ιδίως μέσω της κατάρτισης παράγωγης νομοθεσίας και ρυθμίσεων, και θα υποστηρίζει, επίσης, τα προγράμματα ενημέρωσης και ευαισθητοποίησης του κοινού σχετικά με τη νομοθεσία αυτή.2. Για τους σκοπούς του άρθρου 1 παράγραφος 2 σημείο β), ο διευθυντής του σχεδίου, σε συνεργασία με τις ένοπλες δυνάμεις της Καμπότζης, θα συνεχίσει τις προσπάθειες για την κατάρτιση μητρώων, τη διαχείριση και την ασφάλεια των αποθεμάτων όπλων αλλά και τη χάραξη πολιτικής, κατευθυντήριων γραμμών και πρακτικών στον τομέα αυτόν. Προς τούτο, ο διευθυντής του σχεδίου θα εξασφαλίζει την παρακολούθηση του σχεδίου που υλοποιείται στην επαρχία Κάμποκ Σαμ (στρατιωτική περιοχή 1), θα διοργανώσει σχέδιο σε άλλη στρατιωτική περιοχή και θα συνεχίζει, σε εθνικό επίπεδο, τις προσπάθειες κατάρτισης, ανάπτυξης συστημάτων και καταγραφής των όπλων. Θα μεριμνά για τη στενή συμμετοχή των ενδιαφερομένων αρχών στον καθορισμό και την εφαρμογή του νέου σχεδίου.Για τους ίδιους σκοπούς και όσον αφορά εν προκειμένω τις αστυνομικές δυνάμεις, ο διευθυντής του σχεδίου, επικουρούμενος από εμπειρογνώμονα στον τομέα, θα προβεί σε μελέτη σκοπιμότητας σχετικά με την τήρηση μητρώων, τη διαχείριση των αποθεμάτων και την ασφάλεια των αποθεμάτων όπλων. Στο σχέδιο αυτό, θα συμπεριληφθεί η ανάπτυξη συστημάτων, η κατάρτιση καθώς και η τήρηση μητρώων.3. Για τους σκοπούς του άρθρου 1 παράγραφος 2 σημείο γ), ο διευθυντής του σχεδίου, επικουρούμενος από εμπειρογνώμονες του τομέα, θα συνεχίζει να βοηθά και να προωθεί το εθνικό κυβερνητικό πρόγραμμα τελετών δημόσιας καταστροφής των συλλεγέντων όπλων και, ενδεχομένως, πλεονασματικών όπλων του στρατού και των αστυνομικών δυνάμεων και δυνάμεων ασφαλείας (ιδίως, στα πλαίσια προγραμμάτων αποστράτευσης και κοινωνικής επανένταξης). Ο διευθυντής του σχεδίου, ενδεχομένως, θα μπορεί, σε περιορισμένη κλίμακα, να υποστηρίζει την ανάπτυξη της ικανότητας της Εθνικής Επιτροπής για τη Μεταρρύθμιση και τη Διαχείριση των όπλων (National Commission for Weapons Reform and Management). Ο διευθυντής του σχεδίου θα συνεχίσει να εξασφαλίζει την παρακολούθηση και τον έλεγχο της εφαρμογής των πιλοτικών σχεδίων "Όπλα έναντι ανάπτυξης" στο Κράτσεκ και στο Πουρσάτ. Μπορεί να επεκτείνει τα σχέδια αυτά σε κοινότητες γειτονικών περιοχών.4. Για τους σκοπούς του άρθρου 1 παράγραφος 2 σημείο δ), ο διευθυντής του σχεδίου θα χορηγεί οικονομική βοήθεια για τις δραστηριότητες των μη κυβερνητικών οργανισμών στην Καμπότζη, ιδίως του συνασπισμού ο οποίος απαρτίζει την "Ομάδα εργασίας για τον περιορισμό των εξοπλισμών στην Καμπότζη". Πρόκειται για δράσεις, όπως δράσεις ευαισθητοποίησης και ανταλλαγής πληροφοριών καθώς και εκπαιδευτικά προγράμματα και προγράμματα κατάρτισης. Οι δραστηριότητες αυτές θα μπορούν να διεξάγονται στις περιοχές της Καμπότζης που θα επιλεγούν με κοινή συμφωνία από τον διευθυντή του σχεδίου και τις συγκεκριμένες οργανώσεις. Ιδιαίτερη προσοχή θα αποδίδεται στον συντονισμό και την ενίσχυση της δημοσιονομικής συνεργασίας μεταξύ των οργανώσεων αυτών.5. Ο διευθυντής του σχεδίου μεριμνά ώστε να θεσπιστούν κατάλληλες διαδικασίες ικανές να εξασφαλίζουν την αποτελεσματική παρακολούθηση και αξιολόγηση των δραστηριοτήτων. Προς τούτο, επιζητεί να εξασφαλίσει την πλήρη συνεργασία με την κυβέρνηση της Καμπότζης και τις αστυνομικές δυνάμεις και τις δυνάμεις ασφαλείας.6. Ο διευθυντής του δχεδίου θα ενθαρρύνει και θα επικουρεί άλλους χρηματοδότες για την υποστήριξη των προσπαθειών μείωσης και ελέγχου των φορητών όπλων και του ελαφρού οπλισμού και θα είναι, ενδεχομένως, διατεθειμένος να εκτελεί σχέδια από κοινού με άλλους χρηματοδότες στα πλαίσια των αρμοδιοτήτων που διέπονται από την παρούσα εντολή. Λαμβάνοντας υπόψη τον πρωτοποριακό ρόλο της Ευρωπαϊκής Ένωσης στον τομέα αυτόν, θα μεριμνά για τη διασφάλιση κεντρικού ρόλου στις διεθνείς προσπάθειες και θα συμβάλλει, ενδεχομένως, στη διαχείριση και την εκτέλεση σχεδίων υποστηριζόμενων από άλλους χρηματοδότες.


title: Απόφαση (ΕΕ) 2015/886 της Επιτροπής, της 8ης Ιουνίου 2015, για την τροποποίηση της απόφασης 2014/312/ΕΕ περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων [κοινοποιηθείσα υπό τον αριθμό C(2015) 3782] (Κείμενο που παρουσιάζει ενδιαφέρον για τον ΕΟΧ)

text:
               10.6.2015

               EL

               Επίσημη Εφημερίδα της Ευρωπαϊκής Ένωσης

               L 144/12

         ΑΠΌΦΑΣΗ (ΕΕ) 2015/886 ΤΗΣ ΕΠΙΤΡΟΠΉΣ
   της 8ης Ιουνίου 2015
   για την τροποποίηση της απόφασης 2014/312/ΕΕ περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων

         [κοινοποιηθείσα υπό τον αριθμό C(2015) 3782]

   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Ύστερα από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:

               (1)

               Η απόφαση 2014/312/ΕΕ της Επιτροπής (2) προβλέπει μια μεταβατική περίοδο για τους παραγωγούς των οποίων τα προϊόντα έχουν λάβει το οικολογικό σήμα της ΕΕ για χρώματα και βερνίκια εσωτερικών και εξωτερικών χώρων, προκειμένου να δοθεί επαρκής χρόνος ώστε να προσαρμόσουν τα προϊόντα τους στα αναθεωρημένα κριτήρια και απαιτήσεις. Ωστόσο, τα κράτη μέλη ενημέρωσαν την Επιτροπή ότι δεν θα είναι σε θέση να επαληθεύσουν εντός της ταχθείσας 12μηνης προθεσμίας τα προϊόντα με οικολογικό σήμα λόγω του μεγάλου αριθμού προϊόντων και των πρόσθετων απαιτήσεων. Απαιτείται συμπληρωματική περίοδος για να εξασφαλιστεί η ομαλή μετάβαση.

               (2)

               Τεχνικοί εμπειρογνώμονες γνωστοποίησαν στην Επιτροπή και σε ορισμένα κράτη μέλη ότι η τρέχουσα διατύπωση του άρθρου 2 σημείο 14 δεν είναι σαφής. Ο παρεχόμενος ορισμός επιτρέπει παρερμηνεία όσον αφορά την αναφορά σε «πολικά συστήματα». Ο όρος «πολικό σύστημα» που αναφέρεται στο σύστημα ανάλυσης και όχι στο σύστημα επικάλυψης πρέπει να αποσαφηνιστεί. Προτάθηκε, εξάλλου, να προσδιοριστεί στον ορισμό μια πρόσθετη τεχνική παράμετρος, η τάση ατμών. Οποιαδήποτε αλλαγή στη διατύπωση του άρθρου 2 σημείο 14 πρέπει να αντικατοπτρίζεται για λόγους συνοχής και σαφήνειας και στη διατύπωση του άρθρου 2 σημείο 13 σχετικά με τις πτητικές οργανικές ενώσεις (ΠΟΕ).

               (3)

               Με βάση τις συζητήσεις που πραγματοποιήθηκαν τον Νοέμβριο του 2014 στις συνεδριάσεις του Συμβουλίου Οικολογικής Σήμανσης της Ευρωπαϊκής Ένωσης και στο φόρουμ του αρμόδιου φορέα, είναι αναγκαίο να διευκρινιστεί ότι το κριτήριο 3α) και η σχετική παραπομπή στον πίνακα 2 ισχύουν για τα ημιδιαφανή αλλά δεν ισχύουν για τα αστάρια πρόσφυσης και κάθε άλλο επίχρισμα που είναι διαφανές.

               (4)

               Για λόγους συνέπειας στο κριτήριο 3 (Αποδοτικότητα κατά τη χρήση), στον πίνακα 2 πέμπτη στήλη [«Παχύρρευστα διακοσμητικά επιχρίσματα εσωτερικών και εξωτερικών χώρων ιβ)»] στην πρώτη γραμμή [που αφορά τα κριτήρια απόδοσης 3α) της απόφασης 2014/312/ΕΕ], η μονάδα μέτρησης (1 m2/L) θα πρέπει να αντικατασταθεί από το εξής κείμενο: «1 m2 ανά kg».

               (5)

               Το κριτήριο 5α)i) της απόφασης 2014/312/ΕΕ προβλέπει κατάλογο των ομάδων ουσιών που αναφέρονται σαφώς ως υποκείμενες σε εκτίμηση και εξακρίβωση της συμμόρφωσης προς το κριτήριο 5α). Ωστόσο, αποδείχθηκε ότι αυτός ο κατάλογος ουσιών δεν είναι πλήρης και μια πρόσθετη ομάδα ουσιών πρέπει να προστεθεί, ήτοι «8. Ουσίες σε συνδετικά μέσα και εναιωρήματα πολυμερών 8α. Συνδετικά μέσα και σκληρυντικά πρόσθετα, 8β. Προϊόντα αντίδρασης και υπολείμματα». Επιπλέον, για λόγους σαφήνειας, ο κατάλογος των ομάδων ουσιών θα πρέπει να μετακινηθεί στο κείμενο εκτίμησης και εξακρίβωσης του κριτηρίου, δεδομένου ότι ο κατάλογος αυτός χρησιμοποιείται για την εκτίμηση και την εξακρίβωση.

               (6)

               Στο προσάρτημα της απόφασης 2014/312/ΕΕ, το σημείο 7 στοιχείο α) ορίζει τα όρια συγκέντρωσης για την παρουσία της φορμαλδεΰδης στο τελικό προϊόν, αλλά τα όρια συγκέντρωσης στον πίνακα είναι λανθασμένα. Ο εν λόγω πίνακας θα πρέπει να δείχνει σαφώς ότι τα όρια συγκέντρωσης για όλα τα προϊόντα είναι 0,0010 %, εκτός αν ισχύουν παρεκκλίσεις.

               (7)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010.

               (8)

               Συνεπώς, η απόφαση 2014/312/ΕΕ πρέπει να τροποποιηθεί ανάλογα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/312/ΕΕ τροποποιείται ως εξής:

               1)

               Στο άρθρο 2, το σημείο 13) αντικαθίσταται από το ακόλουθο κείμενο:

                           «13)

                           “πτητικές οργανικές ενώσεις” (ΠΟΕ) είναι όλες οι οργανικές ενώσεις με αρχικό σημείο βρασμού τουλάχιστον 250 °C μετρούμενο υπό κανονική πίεση 101,3 kPa, όπως ορίζεται στην οδηγία 2004/42/ΕΚ και οι οποίες, σε τριχοειδή στήλη, εκλούονται μέχρι και σε n-δεκατετράνιο (C14H30)»

                     .

               2)

               Στο άρθρο 2, το σημείο 14) αντικαθίσταται από το ακόλουθο κείμενο:

                           «14)

                           “ημιπτητικές οργανικές ενώσεις” (ΗΠΟΕ) είναι όλες οι οργανικές ενώσεις με σημείο βρασμού άνω των 250 °C και κάτω των 370 °C, μετρούμενο υπό κανονική πίεση 101,3 kPa, και οι οποίες, σε τριχοειδή στήλη, εκλούονται με εύρος κατακράτησης μετά το n-δεκατετράνιο (C14H30) και έως και n-εικοσιδυάνιο (C22H46)»

                     .

               3)

               Στο άρθρο 7, η παράγραφος 2 αντικαθίσταται από το ακόλουθο κείμενο:
               «2.   Τα οικολογικά σήματα που απονέμονται σύμφωνα με τα κριτήρια της απόφασης 2009/543/ΕΚ ή 2009/544/ΕΚ επιτρέπεται να χρησιμοποιηθούν επί 21 μήνες από την ημερομηνία έκδοσης της παρούσας απόφασης.».

               4)

               Το παράρτημα τροποποιείται σύμφωνα με το παράρτημα της παρούσας απόφασης.

         Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 8 Ιουνίου 2015.

            Για την Επιτροπή

         Karmenu VELLA

            Μέλος της Επιτροπής

      (1)  ΕΕ L 27 της 30.1.2010, σ. 1.

      (2)  Απόφαση 2014/312/ΕΕ της Επιτροπής, της 28ης Μαΐου 2014, περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων (ΕΕ L 164 της 3.6.2014, σ. 45).

      ΠΑΡΑΡΤΗΜΑ
      Το παράρτημα της απόφασης 2014/312/ΕΕ τροποποιείται ως εξής:

                  1.

                  Στο κριτήριο 3 (Αποδοτικότητα κατά τη χρήση), πίνακας 2, η ονομασία του κριτηρίου 3α) αντικαθίσταται από το ακόλουθο κείμενο: «3 α) Απόδοση (μόνο για λευκά και ανοιχτά χρώματα, συμπεριλαμβανομένων των λευκών βάσεων που χρησιμοποιούνται σε συστήματα χρωματισμού) — ISO 6504/1. Δεν ισχύει για τα βερνίκια, τα βερνίκια εμποτισμού, τα διαφανή αστάρια πρόσφυσης και κάθε άλλο διαφανές επίχρισμα.».

                  2.

                  Στο κριτήριο 3 (Αποδοτικότητα κατά τη χρήση), στον πίνακα 2, στην όγδοη και ένατη στήλη σχετικά με τα «Αστάρια ζ)» και τα «Υποστρώματα και αστάρια η)», το κείμενο «6 ή 8 m2/L (ανάλογα με την καλυπτικότητα)» αντικαθίσταται και στις δύο στήλες από το ακόλουθο κείμενο: «6 m2/L (χωρίς καλυπτικότητα ή με ειδικές ιδιότητες) ή 8 m2/L (με καλυπτικότητα)».

                  3.

                  Στο κριτήριο 3α), το πέμπτο εδάφιο αντικαθίσταται από το ακόλουθο κείμενο:
                  «Τα ημιδιαφανή αστάρια και τα υποστρώματα έχουν απόδοση τουλάχιστον 6 m2 και αυτά με καλυπτικότητα τουλάχιστον 8 m2. Τα αδιαφανή αστάρια με ειδικές ιδιότητες σφράγισης/στεγανοποίησης ή διείσδυσης/σύνδεσης, καθώς και τα αστάρια με ειδικές ιδιότητες πρόσφυσης, έχουν απόδοση τουλάχιστον 6 m2 ανά λίτρο προϊόντος.».

                  4.

                  Το κριτήριο 4 τροποποιείται ως εξής:

                              α)

                              στο τέταρτο εδάφιο, η ακόλουθη περίοδος «Οι δείκτες που παρατίθενται στον πίνακα 4 χρησιμοποιούνται ως βάση για την οριοθέτηση των αποτελεσμάτων της αεριοχρωματογραφίας για τις ΗΠΟΕ» αντικαθίσταται από την περίοδο «Η δοκιμή διεξάγεται με τη χρήση του αναλυτικού συστήματος, όπως προσδιορίζεται στο εγχειρίδιο χρήσης των κριτηρίων.»·

                              β)

                              ο πίνακας 4 διαγράφεται·

                              γ)

                              στο τμήμα «Εκτίμηση και εξακρίβωση», στο δεύτερο εδάφιο, η δεύτερη περίοδος αντικαθίσταται από το ακόλουθο κείμενο:
                              «Η δοκιμή διεξάγεται με αναφορά στις τροποποιήσεις του ISO 11890-2 που παρέχονται στο εγχειρίδιο χρήσης των κριτηρίων.».

                  5.

                  Στο κριτήριο 5α)i), το πρώτο εδάφιο αντικαθίσταται από το ακόλουθο κείμενο:
                  «Για τους σκοπούς της παρούσας κατηγορίας προϊόντων, έχουν εγκριθεί παρεκκλίσεις για συγκεκριμένες ομάδες ουσιών που μπορεί να περιέχονται στο τελικό προϊόν. Οι παρεκκλίσεις αυτές ορίζουν τις ταξινομήσεις επικινδυνότητας για τις οποίες ισχύει παρέκκλιση για κάθε συγκεκριμένη ομάδα ουσιών, καθώς και τους σχετικούς όρους παρέκκλισης και τα ισχύοντα όρια συγκέντρωσης. Οι παρεκκλίσεις παρατίθενται στο προσάρτημα.».

                  6.

                  Στο κριτήριο 5α)ii) δεύτερο εδάφιο, η δεύτερη περίπτωση αντικαθίσταται από το ακόλουθο κείμενο:

                              «—

                              τα συστατικά της σύνθεσης του χρώματος ή βερνικιού που ανήκουν στις ομάδες ουσιών που απαριθμούνται κατωτέρω:

                                          1.

                                          Συντηρητικά που προστίθενται στις χρωστικές, στα συνδετικά υλικά και στο τελικό προϊόν

                                                      α)

                                                      συντηρητικά συσκευασμένων ειδών·

                                                      β)

                                                      συντηρητικά μηχανών ανάμειξης χρωμάτων·

                                                      γ)

                                                      τα συντηρητικά ξηρού υμενίου·

                                                      δ)

                                                      σταθεροποιητές συντηρητικών·

                                          2.

                                          Ξηραντικά και μέσα κατά της δημιουργίας κρούστας

                                                      α)

                                                      ξηραντικά·

                                                      β)

                                                      μέσα κατά της δημιουργίας κρούστας·

                                          3.

                                          Αναστολείς διάβρωσης

                                                      α)

                                                      αναστολείς διάβρωσης·

                                                      β)

                                                      πρόληψη της χαλκοπράσινης οξείδωσης·

                                          4.

                                          Επιφανειοδραστικές ουσίες

                                                      α)

                                                      επιφανειοδραστικές ουσίες γενικής χρήσης·

                                                      β)

                                                      αλκυλοφαινολαιθοξυλικές ενώσεις (APEO)·

                                                      γ)

                                                      υπερφθοριωμένες επιφανειοδραστικές ουσίες·

                                          5.

                                          Διάφορες λειτουργικές ουσίες γενικής εφαρμογής

                                                      α)

                                                      γαλακτώματα ρητίνης σιλικόνης σε λευκά χρώματα, χρωστικές και βάσεις συστημάτων χρωματισμού·

                                                      β)

                                                      μέταλλα και ενώσεις τους·

                                                      γ)

                                                      ορυκτές πρώτες ύλες και πληρωτικά υλικά·

                                                      δ)

                                                      εξουδετερωτικές ουσίες·

                                                      ε)

                                                      οπτικά λευκαντικά·

                                                      στ)

                                                      χρωστικές·

                                          6.

                                          Διάφορες λειτουργικές ουσίες με εξειδικευμένες εφαρμογές

                                                      α)

                                                      προστατευτικά υπεριώδους ακτινοβολίας και σταθεροποιητές·

                                                      β)

                                                      πλαστικοποιητές·

                                          7.

                                          Υπολειμματικές ουσίες που μπορεί να περιέχονται στο τελικό προϊόν

                                                      α)

                                                      φορμαλδεΰδη·

                                                      β)

                                                      διαλύτες·

                                                      γ)

                                                      μη αντιδρώντα μονομερή·

                                                      δ)

                                                      πτητικές αρωματικές ενώσεις και αλογονωμένες ενώσεις·

                                          8.

                                          Ουσίες σε συνδετικά υλικά και εναιωρήματα πολυμερών

                                                      α)

                                                      συνδετικά και σκληρυντικά πρόσθετα·

                                                      β)

                                                      προϊόντα αντίδρασης και υπολείμματα

                                    και περιέχονται σε συγκεντρώσεις άνω του 0,010 %»

                        .

                  7.

                  Στο προσάρτημα, η καταχώριση για τη φορμαλδεΰδη αντικαθίσταται από το ακόλουθο κείμενο:

                              «7.   Υπολειμματικές ουσίες που μπορεί να περιέχονται στο τελικό προϊόν

                                          α)

                                          Φορμαλδεΰδη

                                    Περιπτώσεις εφαρμογής:
                              Όλα τα προϊόντα

                              Δεν προστίθεται σκόπιμα ελεύθερη φορμαλδεΰδη στο τελικό προϊόν. Το τελικό προϊόν υποβάλλεται σε δοκιμή προκειμένου να προσδιοριστεί η περιεκτικότητά του σε ελεύθερη φορμαλδεΰδη. Οι απαιτήσεις δειγματοληψίας για τη δοκιμή αντανακλούν ολόκληρο το φάσμα των προϊόντων.
                              Ισχύει η ακόλουθη συνολική οριακή τιμή:
                              Ισχύουν οι ακόλουθες παρεκκλίσεις από την απαίτηση που καθορίζεται στην πρώτη παράγραφο:

                                          i)

                                          Σε περίπτωση που απαιτούνται συντηρητικά που είναι δότες φορμαλδεΰδης ως συντηρητικά συσκευασμένων ειδών για την προστασία ενός συγκεκριμένου τύπου χρώματος ή βερνικιού και ο δότης φορμαλδεΰδης χρησιμοποιείται αντί συντηρητικών ισοθειαζολινόνης.

                                          ii)

                                          Σε περίπτωση που εναιωρήματα πολυμερών (συνδετικά υλικά) επιτελούν, μέσω των υπολειμματικών επιπέδων φορμαλδεΰδης, τη λειτουργία των δοτών φορμαλδεΰδης αντί των συντηρητικών συσκευασμένων ειδών.

                                    Σε αμφότερες τις περιπτώσεις i) και ii), η συνολική συγκέντρωση δεν υπερβαίνει την ακόλουθη οριακή τιμή:

                              Εξακρίβωση:
                              Η περιεκτικότητα σε ελεύθερη φορμαλδεΰδη προσδιορίζεται για τη λευκή βάση ή τη διαφανή βάση χρωματισμού η οποία προβλέπεται ότι περιέχει την υψηλότερη θεωρητική ποσότητα φορμαλδεΰδης. Προσδιορίζεται επίσης η περιεκτικότητα της απόχρωσης που προβλέπεται ότι περιέχει την υψηλότερη θεωρητική ποσότητα φορμαλδεΰδης
                              Μέθοδος δοκιμής:

                                          Οριακή τιμή 0,0010 %:
                                          Προσδιορισμός της συγκέντρωσης στο συσκευασμένο είδος με τη μέθοδο Merckoquant. Εάν το αποτέλεσμα δεν είναι οριστικό σύμφωνα με αυτή τη μέθοδο, χρησιμοποιείται υγρή χρωματογραφία υψηλής απόδοσης (HPLC) για την επιβεβαίωση της συγκέντρωσης στο συσκευασμένο είδος.

                                          Οριακή τιμή 0,010 %:

                                                      1.

                                                      Όλα τα χρώματα: Προσδιορισμός της συγκέντρωσης φορμαλδεΰδης στο συσκευασμένο είδος μέσω ανάλυσης με τη μέθοδο VdL-RL 03 ή με υγροχρωματογραφία υψηλής απόδοσης (HPLC).

                                                      2.

                                                      Χρώματα και βερνίκια εσωτερικών χώρων: Προσδιορισμός μέσω ανάλυσης, σύμφωνα με το πρότυπο ISO 16000-3. Οι εκπομπές πρέπει να μην υπερβαίνουν τα 0,25 ppm κατά την πρώτη εφαρμογή και να είναι κατώτερες από 0,05 ppm 24 ώρες μετά την πρώτη εφαρμογή.»

                              0,0010 %

                              0,010 %


title: Απόφαση (ΕΕ) 2015/926 του Συμβουλίου, της 16ης Μαρτίου 2015, για τη θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συνεστήθη με την ευρωμεσογειακή συμφωνία σύνδεσης μεταξύ της Ευρωπαϊκής Κοινοτήτας και των κρατών μελών της, αφενός, και της Δημοκρατίας της Τυνησίας, αφετέρου, όσον αφορά την έκδοση σύστασης που θέτει σε εφαρμογή το σχέδιο δράσης ΕΕ-Τυνησίας (2013-2017) στο πλαίσιο της προνομιακής εταιρικής σχέσης

text:
               17.6.2015

               EL

               Επίσημη Εφημερίδα της Ευρωπαϊκής Ένωσης

               L 150/19

         ΑΠΌΦΑΣΗ (ΕΕ) 2015/926 ΤΟΥ ΣΥΜΒΟΥΛΊΟΥ
   της 16ης Μαρτίου 2015
   για τη θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συνεστήθη με την ευρωμεσογειακή συμφωνία σύνδεσης μεταξύ της Ευρωπαϊκής Κοινοτήτας και των κρατών μελών της, αφενός, και της Δημοκρατίας της Τυνησίας, αφετέρου, όσον αφορά την έκδοση σύστασης που θέτει σε εφαρμογή το σχέδιο δράσης ΕΕ-Τυνησίας (2013-2017) στο πλαίσιο της προνομιακής εταιρικής σχέσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 9,
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας (1) (η «συμφωνία»), αφετέρου, υπεγράφη στις 17 Ιουλίου 1995 και άρχισε να ισχύει την 1η Μαρτίου 1998.

               (2)

               Τα μέρη έχουν την πρόθεση να εγκρίνουν το νέο σχέδιο δράσης ΕΕ-Τυνησίας (2013-2017) («σχέδιο δράσης»), που θέτει σε εφαρμογή την προνομιακή εταιρική σχέση στο πλαίσιο της ευρωπαϊκής πολιτικής γειτονίας. Αυτό το νέο σχέδιο δράσης ΕΕ-Τυνησίας αντικατοπτρίζει την ειδική εταιρική σχέση μεταξύ των μερών και θα συμβάλει στην εφαρμογή της συμφωνίας χάρη στην εκπόνηση και την έκδοση συγκεκριμένων μέτρων για την υλοποίηση των στόχων που θέτει,

               (3)

               Η θέση της Ένωσης στο Συμβούλιο σύνδεσης θα πρέπει συνεπώς να βασιστεί στο επισυναπτόμενο σχέδιο σύστασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρόκειται να ληφθεί εξ ονόματος της Ένωσης στο πλαίσιο του συμβουλίου σύνδεσης που συνεστήθη με την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου, για την εφαρμογή του σχεδίου δράσης στηρίζεται στο σχέδιο σύστασης του Συμβουλίου Σύνδεσης που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 16 Μαρτίου 2015.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 97 της 30.3.1998, σ. 2.

      ΣΧΕΔΙΟ
      ΣΥΣΤΑΣΗ αριθ 2015/… ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΤΥΝΗΣΙΑΣ
      της
      για την εφαρμογή του σχεδίου δράσης ΕΕ-Τυνησίας (2013-2017) που θέτει σε εφαρμογή την προνομιακή εταιρική σχέση στο πλαίσιο της ευρωπαϊκής πολιτικής γειτονίας
      ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΤΥΝΗΣΙΑΣ,
      Έχοντας υπόψη την ευρωμεσογειακή συμφωνία για την εγκαθίδρυση σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου, και ιδίως το άρθρο 80,
      Εκτιμώντας τα ακόλουθα:

                  (1)

                  Το άρθρο 80 της ευρωμεσογειακής συμφωνίας για την εγκαθίδρυση σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (1) («συμφωνία») εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει σκόπιμες για την επίτευξη των στόχων της συμφωνίας.

                  (2)

                  Σύμφωνα με το άρθρο 90 της συμφωνίας, τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.

                  (3)

                  Τα μέρη της συμφωνίας έχουν εγκρίνει το κείμενο του σχεδίου δράσης ΕΕ-Τυνησίας (2013-2017) το οποίο υλοποιεί την προνομιακή εταιρική σχέση στο πλαίσιο της ευρωπαϊκής πολιτικής γειτονίας.

                  (4)

                  Το σχέδιο δράσης θα συμβάλει στην εφαρμογή της συμφωνίας μέσω της επεξεργασίας και της θέσπισης, κατόπιν κοινής συμφωνίας μεταξύ των μερών, συγκεκριμένων μέτρων που θα παρέχουν πρακτικές οδηγίες για την εφαρμογή της.

                  (5)

                  Το σχέδιο δράσης έχει ως στόχο, αφενός, να παρουσιάσει συγκεκριμένα μέτρα για την εκπλήρωση, από τα μέρη, των υποχρεώσεων που υπέχουν στο πλαίσιο της συμφωνίας και, αφετέρου, να εξασφαλίσει ευρύτερο πλαίσιο για την περαιτέρω ενίσχυση των σχέσεων της ΕΕ με την Τυνησία, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της συμφωνίας,

            ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
      Άρθρο μόνο
      Το Συμβούλιο Σύνδεσης συνιστά στα μέρη να εφαρμόσουν το σχέδιο δράσης (2) εφόσον τούτο αποσκοπεί στην επίτευξη των στόχων της συμφωνίας.

         …, …

               Για το Συμβούλιο Σύνδεσης

               Ο Πρόεδρος

         (1)  ΕΕ L 97 της 30.3.1998, σ. 2.

         (2)  Βλ. έγγραφο st 15164/14 ADD 1, σ. 5, στο http://register.consilium.europa.eu.


Avis juridique important

|

31995D0548

95/548/ΕΚ: Απόφαση του Συμβουλίου, της 17ης Νοεμβρίου 1995, για το διορισμό ενός μέλους της Επιτροπής των Περιφερειών

Επίσημη Εφημερίδα αριθ. L 310 της 22/12/1995 σ. 0072 - 0072

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Νοεμβρίου 1995 για το  διορισμό ενός μέλους της Επιτροπής των Περιφερειών (95/548/ΕΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, την απόφαση του Συμβουλίου της 26ης Ιανουαρίου 1994 περί διορισμού των τακτικών και αναπληρωματικών  μελών της Επιτροπής των Περιφερειών για την περίοδο από τις 26 Ιανουαρίου 1994 μέχρι τις 25  Ιανουαρίου 1998  (1), εκτιμώντας ότι μια έδρα τακτικού μέλους της Επιτροπής των Περιφερειών είναι κενή λόγω παραίτησης  της κας A. Brandenburg-Vogelzang, η οποία κοινοποιήθηκε στο Συμβούλιο στις 7 Νοεμβρίου 1995, την πρόταση της κυβέρνησης των Κάτω Χωρών, ΑΠΟΦΑΣΙΖΕΙ: Άρθρο μόνο Ο κ. A.B. Sakkers διορίζεται τακτικό μέλος της Επιτροπής των  Περιφερειών, σε αντικατάσταση της κας A. Brandenburg-Vogelzang και για το υπόλοιπο της θητείας της,  δηλαδή μέχρι τις 25 Ιανουαρίου 1998. Βρυξέλλες, 17 Νοεμβρίου 1995. Για το Συμβούλιο Ο Πρόεδρος P. SOLBES MIRA


title: 2013/336/ΕΕ: Απόφαση του Συμβουλίου, της 25ης Ιουνίου 2013 , για την αύξηση του αριθμού των γενικών εισαγγελέων στο Δικαστήριο της Ευρωπαϊκής Ένωσης

text:
               29.6.2013

               EL

               Επίσημη Εφημερίδα της Ευρωπαϊκής Ένωσης

               L 179/92

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιουνίου 2013
   για την αύξηση του αριθμού των γενικών εισαγγελέων στο Δικαστήριο της Ευρωπαϊκής Ένωσης
   (2013/336/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 252 πρώτο εδάφιο,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
   Έχοντας υπόψη την αίτηση του προέδρου του Δικαστηρίου της 16ης Ιανουαρίου 2013,
   Εκτιμώντας τα ακόλουθα:

               (1)

               Το άρθρο 252 πρώτο εδάφιο της Συνθήκης για τη λειτουργία της Ευρωπαϊκής Ένωσης προβλέπει ότι το Συμβούλιο δύναται, αποφασίζοντας ομόφωνα, να αυξήσει τον αριθμό των γενικών εισαγγελέων κατόπιν αιτήσεως του Δικαστηρίου.

               (2)

               Στις 16 Ιανουαρίου 2013, το Δικαστήριο ζήτησε να αυξηθεί κατά τρία άτομα ο αριθμός των γενικών εισαγγελέων του Δικαστηρίου. Η εν λόγω αίτηση αιτιολογούταν από την επιθυμία να παρασχεθεί στο Δικαστήριο η δυνατότητα να συνεχίσει να ζητεί την ανάπτυξη προτάσεων σε κάθε υπόθεση που το απαιτεί, χωρίς τούτο να παρατείνει τη συνολική διάρκεια εκδικάσεως των συγκεκριμένων υποθέσεων.

               (3)

               Σύμφωνα με τη δήλωση αριθ. 38 όσον αφορά το άρθρο 252 της Συνθήκης για τη λειτουργία της Ευρωπαϊκής Ένωσης σχετικά με τον αριθμό των γενικών εισαγγελέων στο Δικαστήριο, η οποία προσαρτάται στην Τελική Πράξη της Διακυβερνητικής Διάσκεψης η οποία υιοθέτησε τη Συνθήκη της Λισσαβώνας, εάν το Δικαστήριο ζητήσει ο αριθμός των γενικών εισαγγελέων να αυξηθεί κατά τρεις (έντεκα αντί οκτώ), το Συμβούλιο, αποφασίζοντας με ομοφωνία, θα συμφωνήσει σχετικά με την αύξηση αυτή.

               (4)

               Προκειμένου να ικανοποιηθούν κατά το δυνατόν οι επιθυμίες που εκφράζονται στη δεύτερη αιτιολογική σκέψη και να διασφαλιστεί η βέλτιστη ένταξη των επιπρόσθετων γενικών εισαγγελέων, το Δικαστήριο πρότεινε ένας γενικός εισαγγελέας να αναλάβει καθήκοντα την 1η Ιουλίου 2013, ημερομηνία που προβλέπεται για την προσχώρηση της Κροατίας, υπό την προϋπόθεση ότι όλα τα έγγραφα επικύρωσης θα έχουν κατατεθεί πριν από την ημερομηνία αυτή, και οι άλλοι δύο γενικοί εισαγγελείς για να αναλάβουν καθήκοντα στις 7 Οκτωβρίου 2015, με την ευκαιρία της μερικής ανανέωσης της σύνθεσης του Δικαστηρίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο αριθμός των γενικών εισαγγελέων στο Δικαστήριο της Ευρωπαϊκής Ένωσης αυξάνεται σε:

               —

               εννέα, με ισχύ από την 1η Ιουλίου 2013,

               —

               έντεκα, με ισχύ από τις 7 Οκτωβρίου 2015.

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 25 Ιουνίου 2013.

            Για το Συμβούλιο

            Ο Πρόεδρος

         E. GILMORE


Avis juridique important

|

32003D0401

2003/401/ΕΚ: Απόφαση του Συμβουλίου, της 19ης Μαΐου 2003, για το διορισμό του προέδρου της στρατιωτικής επιτροπής της Ευρωπαϊκής Ένωσης

Επίσημη Εφημερίδα αριθ. L 139 της 06/06/2003 σ. 0034 - 0034

Απόφαση του Συμβουλίουτης 19ης Μαΐου 2003για το διορισμό του προέδρου της στρατιωτικής επιτροπής της Ευρωπαϊκής Ένωσης(2003/401/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,Υπενθυμίζοντας την απόφαση 2001/79/ΚΕΠΠΑ του Συμβουλίου, της 22ας Ιανουαρίου 2001, για τη σύσταση της στρατιωτικής επιτροπής της Ευρωπαϊκής Ένωσης(1),Εκτιμώντας τα ακόλουθα:(1) Σύμφωνα με το άρθρο 3 της απόφασης 2001/79/ΚΕΠΠΑ, ο πρόεδρος της στρατιωτικής επιτροπής διορίζεται από το Συμβούλιο κατόπιν συστάσεως της εν λόγω επιτροπής που συνέρχεται σε επίπεδο αρχηγών ΓΕΕΘΑ.(2) Κατά τη συνεδρίασή της στις 7 Μαΐου 2003, η στρατιωτική επιτροπή που συνήλθε σε επίπεδο αρχηγών ΓΕΕΘΑ συνέστησε να διοριστεί πρόεδρος της στρατιωτικής επιτροπής της Ευρωπαϊκής Ένωσης ο στρατηγός Rolando Mosca Moschini,ΑΠΟΦΑΣΙΖΕΙ:Άρθρο 1Ο στρατηγός Rolando Mosca Moschini διορίζεται πρόεδρος της στρατιωτικής επιτροπής της Ευρωπαϊκής Ένωσης για τριετή περίοδο, που αρχίζει στις 9 Απριλίου 2004.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 19 Μαΐου 2003.Για το ΣυμβούλιοΟ ΠρόεδροςΓ. Παπανδρέου(1) ΕΕ L 27 της 30.1.2001, σ. 4.


Avis juridique important

|

32003D0018

2003/18/ΕΚ: Απόφαση του Συμβουλίου, της 19ης Δεκεμβρίου 2002, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις

Επίσημη Εφημερίδα αριθ. L 008 της 14/01/2003 σ. 0018 - 0021

Απόφαση του Συμβουλίουτης 19ης Δεκεμβρίου 2002σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2003/18/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Ρουμανίας αφετέρου(1), προβλέπει αμοιβαίες εμπορικές παραχωρήσεις για ορισμένα γεωργικά προϊόντα.(2) Το άρθρο 21 παράγραφος 5 της ευρωπαϊκής συμφωνίας προβλέπει ότι η Κοινότητα και η Ρουμανία εξετάζουν ανά προϊόν και σε συστηματική και αμοιβαία βάση, τη δυνατότητα εκατέρωθεν χορήγησης περαιτέρω παραχωρήσεων.(3) Οι πρώτες βελτιώσεις του προτιμησιακού καθεστώτος της ευρωπαϊκής συμφωνίας με την Ρουμανία προβλέφθηκαν στο πρωτόκολλο προσαρμογής των εμπορικών πτυχών της ευρωπαϊκής συμφωνίας, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων βελτιώσεων του ισχύοντος προτιμησιακού καθεστώτος, το οποίο εγκρίθηκε με την απόφαση 98/626/ΕΚ του Συμβουλίου(2).(4) Επίσης, προβλέφθηκαν βελτιώσεις του προτιμησιακού καθεστώτος ως επακόλουθο των διαπραγματεύσεων για την απελευθέρωση των γεωργικών εμπορικών συναλλαγών που ολοκληρώθηκαν το 2000. Όσον αφορά την Κοινότητα, οι βελτιώσεις τέθηκαν σε εφαρμογή από την 1η Ιουλίου 2000 μέσω του κανονισμού (ΕΚ) αριθ. 2345/2000 του Συμβουλίου, της 17ης Οκτωβρίου 2000, περί θεσπίσεως ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Ρουμανία(3). Η δεύτερη προσαρμογή του προτιμησιακού καθεστώτος δεν έχει ακόμη ενσωματωθεί στην ευρωπαϊκή συμφωνία με τη μορφή συμπληρωματικού πρωτοκόλλου.(5) Στις 18 Ιουνίου 2002, ολοκληρώθηκαν οι διαπραγματεύσεις για περαιτέρω βελτιώσεις του προτιμησιακού καθεστώτος της ευρωπαϊκής συμφωνίας με την Ρουμανία.(6) Θα πρέπει να εγκριθεί το νέο πρωτόκολλο της ευρωπαϊκής συμφωνίας για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών της αφενός, και της Ρουμανίας αφετέρου, (καλούμενο στο εξής "το πρωτόκολλο") με σκοπό την παγίωση όλων των παραχωρήσεων στις γεωργικές εμπορικές συναλλαγές μεταξύ των δύο μερών, συμπεριλαμβανομένων των αποτελεσμάτων των διαπραγματεύσεων που ολοκληρώθηκαν το 2000 και το 2002.(7) Με τον κανονισμό (ΕΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(4), κωδικοποιήθηκαν οι κανόνες διαχείρισης για δασμολογικές ποσοστώσεις σχεδιασμένες να χρησιμοποιούνται ακολουθώντας τη χρονολογική σειρά ημερομηνιών των τελωνειακών διασαφήσεων. Η διαχείριση συνεπώς ορισμένων δασμολογικών ποσοστώσεων βάσει της παρούσας απόφασης θα πρέπει να ακολουθεί τους κανόνες αυτούς.(8) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(9) Ως επακόλουθο των διαπραγματεύσεων που προαναφέρονται, ο κανονισμός (ΕΚ) αριθ. 2435/2000 έχει κατουσία χάσει το νόημα του και πρέπει συνεπώς να καταργηθεί.ΑΠΟΦΑΣΙΖΕI:Άρθρο 1Εγκρίνεται εξ ονόματος της Ευρωπαϊκής Κοινότητας το πρωτόκολλο για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της αφενός, και της Ρουμανίας αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών σχετικά με τις νέες αμοιβαίες γεωργικές παραχωρήσεις.Άρθρο 21. Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.2. Ο πρόεδρος του Συμβουλίου κοινοποιεί, εξ ονόματος της Κοινότητας, την πράξη έγκρισης που προβλέπεται στο άρθρο 3 του πρωτοκόλλου.Άρθρο 31. Κατά την έναρξη της εφαρμογής της παρούσας απόφασης, οι ρυθμίσεις των παραρτημάτων του πρωτοκόλλου που επισυνάπτεται στην παρούσα απόφαση αντικαθιστούν εκείνες των παραρτημάτων ΧΙ και ΧΙΙ που αναφέρονται στο άρθρο 21 παράγραφοι 2 και 4, όπως τροποποιήθηκαν, της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός και της Ρουμανίας, αφετέρου.2. Η Επιτροπή θεσπίζει λεπτομερείς κανόνες για την εφαρμογή του πρωτοκόλλου σύμφωνα με τη διαδικασία που αναφέρεται στο άρθρο 5 παράγραφος 2.Άρθρο 41. Οι αύξοντες αριθμοί που έχουν απονεμηθεί στις δασμολογικές ποσοστώσεις στο παράρτημα της παρούσας απόφασης μπορούν να τροποποιηθούν από την Επιτροπή σύμφωνα με τη διαδικασία του άρθρου 5 παράγραφος 2. Η διαχείριση των δασμολογικών ποσοστώσεων με αριθμό άνω του 09.5100 πραγματοποιείται από την Επιτροπή σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.2. Οι ποσότητες εμπορευμάτων που υπάγονται σε δασμολογικές ποσοστώσεις και τέθηκαν σε ελεύθερη κυκλοφορία από την 1η Ιουλίου 2002 στο πλαίσιο των παραχωρήσεων που προβλέπονται στο παράρτημα Aβ) του κανονισμού (EΚ) αριθ. 2435/2000 καταλογίζονται εξ ολοκλήρου στις ποσότητες που προβλέπονται στην τέταρτη στήλη του παραρτήματος Aβ) του συνημμένου πρωτοκόλλου, με εξαίρεση τις ποσότητες για τις οποίες έχουν εκδοθεί άδειες εισαγωγής πριν από την 1η Ιουλίου 2002.Άρθρο 51. Η Επιτροπή επικουρείται από την διαχειριστική επιτροπή για τα σιτηρά, η οποία συστάθηκε από το άρθρο 23 του κανονισμού (ΕΚ) αριθ. 1766/92 του Συμβουλίου(6) ή, ανάλογα με την περίπτωση, από την επιτροπή που συστάθηκε από τις σχετικές διατάξεις των υπόλοιπων κανονισμών για την οργάνωση των γεωργικών αγορών.2. Όταν γίνεται παραπομπή στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ είναι ένας μήνας.3. Η Επιτροπή θεσπίζει τον εσωτερικό κανονισμό της.Άρθρο 6Ο κανονισμός (ΕΚ) αριθ. 2453/2000 καταργείται από την έναρξη ισχύος του πρωτοκόλλου.Βρυξέλλες, 19 Δεκεμβρίου 2002.Για το ΣυμβούλιοΗ ΠρόεδροςL. Espersen(1) ΕΕ L 357 της 31.12.1994, σ. 2.(2) ΕΕ L 301 της 11.11.1998, σ. 1.(3) ΕΕ L 280 της 4.11.2000, σ. 17.(4) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 444/2002 (ΕΕ L 68 της 12.3.2002, σ. 11).(5) ΕΕ L 184 της 17.7.1999, σ. 23.(6) ΕΕ L 181 της 1.7.1992, σ. 21.ΠΑΡΑΡΤΗΜΑΑύξοντες αριθμοί των δασμολογικών ποσοστώσεων της ΕΕ για τα προϊόντα καταγωγής Ρουμανίας(όπως αναφέρεται στο άρθρο 4)>ΘΕΣΗ ΠΙΝΑΚΑ>


title: 2009/816/ΕΚ,ΕυͿατόμ: Απόφαση του Συμβουλίου και της Επιτροπής, της 19ης Οκτωβρίου 2009 , για τη σύναψη του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση

text:
               7.11.2009

               EL

               Επίσημη Εφημερίδα της Ευρωπαϊκής Ένωσης

               L 291/24

      ΑΠΌΦΑΣΗ ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ

   της 19ης Οκτωβρίου 2009
   για τη σύναψη του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
   (2009/816/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, το άρθρο 47 παράγραφος 2 τελευταία πρόταση, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2 και τα άρθρα 93, 94, 133 και 181α, σε συνδυασμό με το άρθρο 300 πρώτη παράγραφος δεύτερη πρόταση και παράγραφος 3 πρώτο εδάφιο,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   την πράξη προσχώρησης της Βουλγαρίας και της Ρουμανίας, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   την έγκριση του Συμβουλίου δυνάμει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, υπεγράφη εξ ονόματος της Ευρωπαϊκής Ένωσης και των κρατών μελών της στις 2 Δεκεμβρίου 2008 σύμφωνα με την απόφαση 2009/173/ΕΚ του Συμβουλίου (2).

               (2)

               Εν αναμονή της ενάρξεως ισχύος του, το πρωτόκολλο εφαρμόζεται σε προσωρινή βάση από την 1η Ιανουαρίου 2007.

               (3)

               Το πρωτόκολλο θα πρέπει να συναφθεί,

         ΑΠΟΦΑΣΙΖΟΥΝ:
   Άρθρο 1
   Το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, εγκρίνεται εξ ονόματος της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και των κρατών μελών.
   Το κείμενο του πρωτοκόλλου προσαρτάται στην παρούσα απόφαση (3).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας και των κρατών μελών της, στην κοινοποίηση που προβλέπεται στο άρθρο 3 του πρωτοκόλλου. Ο πρόεδρος της Επιτροπής προβαίνει ταυτόχρονα στην κοινοποίηση αυτή εξ ονόματος της Ευρωπαϊκής Κοινότητας Ατομικής Ενέργειας.

      Λουξεμβούργο, 19 Οκτωβρίου 2009.

            Για το Συμβούλιο

            Ο Πρόεδρος

         E. ERLANDSSON

            Για την Επιτροπή

            Ο Πρόεδρος

         José Manuel BARROSO

      (1)  Γνώμη του Ευρωπαϊκού Κοινοβουλίου της 10.7.2007 (δεν δημοσιεύθηκε ακόμη στην ΕΕ).

      (2)  ΕΕ L 62 της 6.3.2009, σ. 7.

      (3)  ΕΕ L 62 της 6.3.2009, σ. 9.